Na súdy dnes prichádza ročne cez milión prípadov. Ja som si zobrala štatistiku za rok 2015. Prišlo 1,14 milióna prípadov. Ale keď sa pozrieme na ďalšie čísla, tak z tohto čísla viac ako 540 tisíc, to znamená viac, ako pol milióna, exekúcii.

Podľa denníka Pravda na základe informácií Ministerstva spravodlivosti bolo v roku 2015 na súdy doručených 1 262 801 vecí, z toho bolo vyše 540-tisíc exekúcií, okolo 250-tisíc zápisov do Obchodného registra a takmer 150-tisíc platobných rozkazov. O podobných počtoch nových exekučných konaní hovoria aj ďalšie zdroje. Podľa informácií Ministerstva z marca 2015 sú údaje mierne odlišné " Okresné a krajské súdy v minulom roku právoplatne vybavili 1,29 milióna vecí. Je to o takmer 23 tisíc viac, ako je počet prípadov, ktoré v roku 2015 na súdy prišli. Pomer vybavených a došlých vecí tak dosiahol 101,81 percenta ." Z toho vyplýva, že na súdy prišlo približne 1,04 nových prípadov. Žitňanskej údaj 1,14 milióna predstavuje približne priemer týchto dostupných údajov. Výrok hodnotíme ako pravdivý.

Denník SME navyše informuje, že "Štát či exekútori zatiaľ netušia, koľko ľudí je vlastne zaťažených exekúciami a za čo. Známy je len absolútny počet exekučných konaní, v ktorých sa však niektorí ľudia môžu objavovať viackrát. Istú predstavu dávajú čísla, ktoré si vedú zdravotné poisťovne či Sociálna poisťovňa. K lepšiemu prehľadu by mal pomôcť centrálny register exekúcií, ktorý začne fungovať od júla. Obsahovať by mal všetky exekučné konania začaté od roku 1996."

Ministerstvo prehľad počtu nových a vyriešených prípadov za rok 2015 zverejnilo ešte v marci 2016, o exekučných konaniach v médiách informuje najmä Žitňanská, článok Denníka N ešte z októbra 2015 však odkazuje na štatistiku Ministerstva spravodlivosti. Podľa právnika Petra Hodála:

" Jediné oficiálne štatistiky, ktoré máme, predstavujú súhrnné dáta o exekučných konaniach zo slovenských súdov na stránke Ministerstva spravodlivosti. Z údajov vyplýva, že posledné roky prichádza viac ako 600-tisíc nových exekúcií ročne, pričom počet nevybavených exekúcií rástol ročne o vyše 400-tisíc, takže dnes ich je na súdoch už zrejme viac ako 3 milióny ."

Registre Ministerstva sú dostupné tu . Informácie o priemernej dĺžke konania a počtoch prípadov prejednaných jednotlivými typmi súdov v občianskoprávnej agende sú dostupné tu (.pdf). Zdroj: Rezortná štatistika MSSR

Pravda
informácií
SME
zverejnilo
Denníka N
tu
tu


Predchádzajúci minister financií vyškrtol z rozpočtu 3000 učiteľských pozícii, ktoré ale reálne existujú.

Výrok hodnotíme ako neoveriteľný, pretože nemáme k dispozícii zdroje, ktoré by potvrdzovali alebo vyvracali tvrdenie P. Pelegriniho.


O 22 tisíc. (odpoveď na otázku, o koľko poklesol počas vlády R. Fica počet živnostníkov, pozn.)

Podľa reakcie Jána Richtera na otázku jeho diskusného kolegu poklesol počas vlády R. Fica počet živnostníkov o 22 tisíc. Podľa údajov Štatistického úradu SR od decembra roku 2012 do decembra 2014 skutočne poklesol počet živnostníkov o približne 22 tisíc. Vláda R. Fica začala už v apríli 2012, a v období apríl až december 2012 sa počet živnostníkov znížil o ďalších takmer 5 tisíc. Počas prvých troch mesiacov tohto roku taktiež došlo k poklesu v počte živnostníkov, a to o vyše 2 tisíce. Celkovo počet živnostníkov od apríla 2012 do marca 2015 poklesol o 32 129 osôb. Výrok hodnotíme ako nepravdivý.

V tabuľke nižšie môžme vidieť ročný vývoj počtu živnostníkov podľa Štatistického úradu. V roku 2010 počet živnostníkov dosahoval vyše 384 tisíc. Na konci roku 2011 bol zaznamenaný pokles živnostníkov o viac ako 8 tisíc. Na konci roku 2012, ktorý už zahŕňal od 4. apríla vládnutie R. Fica, vidíme medziročný pokles o viac ako 16 tisíc živnostníkov. V rokoch 2013 a 2014 počet živnostníkov naďalej klesal a od 31. decembra 2012 do 31. decembra 2014 došlo k poklesu o 22 392 živnostníkov.

Zdroj: Štatistický úrad SR

Nasledujúci graf ukazuje mesačný vývoj počtu živnostníkov od januára do decembra 2012. Môžme vidieť, že od prvého mesiaca Ficovej vlády po koniec roka sa počet živnostníkov znížil o ďalších 4 701 osôb.

Napokon treba spomenúť aj dostupné údaje za rok 2015 . Počas prvých troch mesiacov tohto roku sa oproti stavu z decembra 2014 počet živnostníkov znížil o ďalších 2 044. Celkovo tak počet živnostníkov počas Ficovej vlády poklesol o 32 129.

Štatistický úrad SR


...DPH-čku vždy zvyšovala pravicová vláda. To bolo zaujímavé, vždy to bola pravica (...) my sme prišli, to bolo počas minulého vládneho obdobia a sme vytvorili okruh potravín, na ktoré sme dali zníženú sadzbu DPH na 10%.

Podobný výrok bývalý premiér Robert Fico už v televíznych diskusiách použil . Pravicové vlády viackrát zvyšovali sadzby DPH. Znížená sadzba sa za ich pôsobenia zvyšovala s účinnosťou zákonov v rokoch 2000, 2003 a 2004. Základná sadzba sa za ich pôsobenia znižovala s účinnosťou zákonov v rokoch 2003 a 2004. (. pdf , s.6) Základnú sadzbu zvýšila Radičovej vláda v roku 2010 o 1 percentuálny bod z 19 % na 20 %. Z výroku Roberta Fica je zrejmé že porovnáva zmeny sadzieb DPH uskutočnené pravicovými vládami so zmenami uskutočnenými vládami na ktorých čele bola strana Smer - SD, ktorá sa zaraďuje na ľavicovú stranu politického spektra. Vzhľadom na skutočnosť že vlády pod vedením strany Smer - SD na rozdiel od pravicových vlád nikdy nezvyšovali sadzby DPH, hodnotíme tento výrok ako pravdivý. Pravicové vlády : prvý Dzurindov kabinet 1998 - 2002, druhý Dzurindov kabinet 2002 - 2006, Radičovej kabinet 2010 - 2012. Vlády pod vedením strany Smer - SD : prvý Ficov kabinet 2006 - 2010, druhý Ficov kabinet 2012 - 2016, tretí Ficov kabinet 2016 - 2018, Pellegriniho kabinet 2018 - súčasnosť. Zvyšovanie DPH : Novela zákona č. 342/1999 Z. z. (prvý Dzurindov kabinet) zvýšila zníženú sadzbu DPH zo 6 % na 10 %. Novela zákona č. 637/2002 Z. z. (druhý Dzurindov kabinet) zvýšila zníženú sadzbu DPH z 10 % na 14 %. Táto novela zároveň znížila základnú sadzbu dane z 23 % na 20 %. Novelou zákona č. 255/2003 Z. z. (druhý Dzurindov kabinet) bola zavedená jednotná 19 % daň pre všetky tovary a služby. To znamenalo nárast zníženej sadzby zo 14 % na 19 % a pokles základnej sadzby z 20 % na 19 %. V roku 2010 vláda Ivety Radičovej zvýšila základnú sadzbu dane z 19 % na 20 %.

použil
pdf
Novela zákona č. 342/1999 Z. z.
Novela zákona č. 637/2002 Z. z.
Novelou zákona č. 255/2003 Z. z.
zvýšila


Veď už sa množstvo výdavkov štátu zastavilo. Ja môžem napríklad povedať za Národnú radu prevádzka Národnej rady, to je skrátka to, čo ide na mzdy, na energie, na rôzne dodávky a čo to tam všetko ten bývalý kancelár zanechal, prevádzka Národnej rady je dnes o štvrť milióna korún nižšia za každý jeden pracovný deň ako to bolo za bývalej vlády.

Nepodarilo sa nám vyhľadať koľko stála a v súčasnosti stojí prevádzka NR SR za jeden pracovný deň. Celkové výdavky štátneho rozpočtu na rok 2010 pre Kanceláriu NR SR vykazujú hodnotu 41 455 690 eur . Výdavky štátneho rozpočtu na rok 2011 pre Kanceláriu NR SR vykazujú hodnotu

41 455 690 eur


V Novej Dubnici ich kandidát (kandidát Smeru na primátora, pozn.)  vyhral, ale keď sme si urobili záver toho akým spôsobom sa volilo, tak bolo jasné, že bola stranícka voľba na jednej aj na druhej strane ešte z veľkých volieb.

Pri voľbách v Novej Dubnici (pdf) získal kandidát na primátora zo Smeru + SNS + HZDS 57,52% (2449 hlasov), kandidát SDKÚ + KDH + DS + SAS 40,07% (1706 hlasov). Parlamentné voľby tohto roku dopadli pre Smer podobne: strana získala 43% (2 609 hlasov) a SDKU 16% (1006 hlasov). Ak k SDKÚ pripočítame ešte KDH (504 hlasov) a SaS (856) dostaneme 2366 pravicových hlasov (39 percent z odovzdaných hlasov). Celá koalícia podporujúca zvoleného starostu mala v parlamentných voľbách 3206 hlasov (53 percent z odovzdaných hlasov).

Novej Dubnici
Parlamentné voľby


...pri vzniku koalície roku 2016, zavadzali sme sa znížiť daň z príjmu právnických osôb o 1%, zrušiť daňovú licenciu, čo ma veľmi srdce bolí, viete že som autor daňovej licencie, to je štvrť miliardy eur ročne...

Vláda vo svojom vyhlásení skutočne sľúbila zníženie dane z príjmu právnických osôb z 22 % na 21 % a zrušenie daňových licencií. Daňové licencie začali platiť od roku 2014, kedy bol ministrom financií Peter Kažimír. Podľa odhadov v rozpočtoch verejnej správy, tieto opatrenia pôsobia výpadok vo výške 229 miliónov eur v roku 2018 a 239 miliónov eur v roku 2019. Keďže zjavne ide o zaokrúhlenie hodnôt zo strany Kažimíra, hodnotíme výrok ako pravdivý. Vláda sa vo svojom programovom vyhlásení (.pdf, s. 20) zaviazala k zníženiu sadzby dane z prímu a k zrušeniu daňových licencií: " (medzi priority vlády patrí, pozn.) zníženie dane z príjmov právnických osôb na 21% a každoročné prehodnocovanie možnosti ďalšieho znižovania, zrušenie daňových licencií pre zdaňovacie obdobie počnúc rokom 2018 ". Zákon 341/2016 , ktorým sa mení a dopĺňa zákon 595/2009 Z. z. bol schválený parlamentom 23. novembra 2016. Tento zákon okrem iného mení sadzbu dane pre právnickú osobu na 21 %. Opatrenie vstúpilo do platnosti 1. januára 2017. Rozpočet verejnej správy na obdobie 2017-2019 (.pdf, s. 17) odhadoval výpadok z dôvodu zníženia sadzby dane na 141,141 miliónov eur v roku 2017, 146,956 miliónov v roku 2018 a 159,805 miliónov eur v roku 2019. Daňová licencia predstavuje minimálnu výšku dane z príjmov právnickej osoby po odpočítaní úľav na dani a po zápočte dane zaplatenej v zahraničí. Daňovú licenciu platí daňovník, ak vykázal nulovú daň, vykázal daňovú stratu alebo ak daňová povinnosť vypočítaná v daňovom priznaní je nižšia ako výška daňovej licencie. Výška daňovej licencie sa pohybuje v rozmedzí 480 až 2 880 eur v závislosti na dosiahnutom ročnom obrate. Daňové licencie začali platiť od roku 2014, s opatrením prišlo ministerstvo financií. Novela zákona 595/2003 zaviedla aj zrušenie daňových licencií od roku 2018, firmy ale budú musieť odviesť dane ešte za rok 2017, prípadne aj za časť roka 2018. Analýza Rady pre rozpočtovú zodpovednosť odhaduje, že štát by mal prísť zrušením daňových licencií o sto miliónov eur. Návrh r ozpočtu verejnej správy na obdobie 2018-2020 (.pdf, s. 16) odhaduje výpadok z dôvodu zrušenia daňových licencií vo výške 82,765 miliónov eur na rok 2018, 79,937 miliónov na rok 2019 a 77,206 miliónov eur na rok 2020. Berúc do úvahy tieto údaje, v roku 2018 by mohlo dôjsť k výpadku 229,721 miliónov eur, v roku 2019 zase o 239,742 miliónov eur.

programovom vyhlásení
Zákon 341/2016
Opatrenie
Rozpočet verejnej správy
licencia
Daňové licencie
Novela zákona
Analýza
ozpočtu verejnej správy


Nepodporil som tento zákaz, pretože zakazuje jednu technológiu, ktorá tiež môže svojím spôsobom prispieť k ochrane životného prostredia, napr. použitím syntetických palív, čo nakoniec sa ukázalo, ako celkom užitočný tlak, lebo nakoniec najmä za slov Nemecka tá výnimka tam bola vylobovaná a dostalo sa to tam.

Koniec spaľovacích motorov, ktorý europarlament odhlasoval vo februári a proti ktorému hlasoval aj Ivan Štefanec pôvodne postihoval všetky druhy spaľovacích motorov a to teda nie len motory spaľujúce naftu.

Nemecko však začalo žiadať v marci o výnimku zo zákazu spaľovacích motorov pre autá spaľujúce uhlíkovo neutrálne palivá ako sú vodík alebo syntetické palivá. Na tento návrh Európska Únia pristúpila a Európska komisia pridala výnimku pre vozidlá s uhlíkovo neutrálnym palivom.

Nakoľko táto výnimka a elektroautá pomôžu k ochrane životného prostredia ostáva vecou odbornej aj verejnej debaty . Výrok europoslanca Štefanca však hodnotíme ako pravdivý.

hlasoval
žiadať
výnimku
pristúpila
Európska komisia
ostáva
vecou
odbornej
verejnej
debaty


Sme krajina, kde rastie životná úroveň azda najrýchlejšie v celej európskej únii.

Výrok M. Šefčoviča hodnotíme ako nepravdivý, pretože ani HDP na obyvateľa vyjadreného paritou kúpnej sily, ani index ľudského rozvoja nenasvedčuje, že Slovensko rastie najrýchlejšie v rámci EÚ. Sú krajiny, ktoré dosahujú lepšie výsledky. Za indikátor životnej úrovne možno považovať HDP na obyvateľa vyjadrený v parite kúpnej sily. Tento indikátor používa aj Poštová banka na meranie životnej úrovne. Eurostat vedie štatistiku HDP na obyvateľa vyjadrenú v parite kúpnej sily (PPS). Slovensko dosahuje (údaje za rok 2011) ôsmu najnižšiu paritu kúpnej sily spomedzi krajín EÚ. Od roku 2008 je rast životnej úrovne nulový a možno skôr hovoriť o stagnácií. Podiel parity kúpnej sily je v tomto prípade štatistiky Eurostat vyjadrený ako podiel priemeru z krajín EÚ, ktorý predstavuje 100%. Slovensko toto číslo od roku 2000 (50%) do roku 2011 (73%). Nárast za 11 rokov je teda o 23 percentuálnych bodov. Väčší nárast dosiahlo iba Luxembursko (o 27 p.b.) a Litva (o 26 p.b.). Zhodný výsledok ako Slovensko dosiahlo napríklad Rumunsko V tensnom závese sú Estónsko (o 22 p.b.) a Lotyšsko (22 p.b.). Podľa tohto kritéria teda nie je životná úroveň Slovákov najrýchlejšie rastúcou v EÚ. Nasledujúci graf zobrazuje vývoj parity kúpnej sily vo vybraných krajinách: Ďalším možným kritériom je HDI (Human Development Index), ktorý je porovnávací údaj chudoby, gramotnosti, vzdelania, priemernej dĺžky života, pôrodnosti a ďalších faktorov štátov sveta vypracúvaný Organizáciou spojených národov (OSN). Štandardne sa používa na meranie potenciálnej sociálnej prosperity. Najrýchlejší rast z pomedzi krajín EÚ z hľadiska HDI zaznamenalo v rokoch 2000 až 2010 Lotyšsko, ktoré sa posunulo z 0,74 bodu na 0,81 a Rumunsko z 0,71 na 0,77. Slovensko v tomto rebríčku vykazuje posun 0,5 bodu. Ani zohľadnením HDI nie je Slovensko najrýchlejšie sa rozvíjajúcou sa krajinou v celej EÚ. Za posledné štyri rok od 2007 rástlo Slovensko len o 0,1 bodu. Nasledujúci graf zobrazuje vývoj HDI vo vybraných krajinách: Podľa Štatistického úradu SR je predmetom analýzy životnej úrovne zisťovanie príjmov a výdavkov domácností prostredníctvom štatistiky rodinných účtov. V tomto smere je Slovensko zapojené do projektu EU SILC 2013, ktorého úlohou je zisťovať ukazovatele o životných podmienkach Slovákov. Slovensko je v tomto zisťovaní od roku 2005. Výsledky SILC však nie sú agregované do jedného indikátora, ktorý by umožnili porovnanie. Dátum zverejnenia analýzy: 03.06.2013 Naspäť Nahlásiť chybu

používa
Eurostat
HDI
Štatistického úradu SR


Pretože keď ste sa pýtali na to, či tie opatrenia, ktoré už /nezrozumiteľné/ nakoniec Smer v parlamente, zdanenie bohatých, a veľkých firiem, že čo prinesie, že či vyrieši tu dieru. Samozrejme, že nevyrieši. Oni to kvantifikovali na 150 miliónov, ale inštitút finančnej politiky na 64 miliónov eur,

Opatrenia na strane príjmov, ktoré navrhuje strana SMER:

.Kažimír


A stále ten dlh je jeden z najnižších v Európskej únii. A tak isto deficit je na úrovni priemeru. Tesne pod priemerom.

Ťažko povedať čo je jeden z najnižších, Slovensko má 7. najnižší verejný dlh v EÚ . Deficit je za rok 2009 presne na úrovni priemeru EÚ (nie tesne pod priemerom), t.j. 6,8%. Slová M. Maďariča uznávame ako pravdivé.

verejný dlh v EÚ


(Plod nie je osobou právne, nie je subjektom práva, a preto nemá plod ani právo na život, pozn.) Toto bol výklad súdneho názoru pani Plavákovej. Ja neverím, že sa niekde súd, resp. ústava vyjadruje o tom, že plod nemá nárok na život.

Lucia Plaváková v rozprave v Národnej rade parafrázovala nález ústavného súdu ohľadom interupcií. Ten vo svojom náleze z roku 2007 konštatoval, že nenarodené dieťa nie je subjektom práva, na ktorý sa vzťahuje základné právo na život podľa čl. 15 ods. 1 prvej vety ústavy. Výrok Rudolfa Huliaka preto hodnotíme ako nepravdivý.

Vo výroku poslanec Huliak odkazuje na faktickú poznámku, ktorou Lucia Plaváková reagovala na poslanca Jána Horeckého v rozprave o návrhu o začlenení práva na umelé prerušenie tehotenstva do Charty základných práv EÚ.

„A hovorili ste tiež o tom, že zákony určujú, kedy sa plod stáva človekom. No to nie je pravda, žiadne zákony to neurčujú, plod nie je osobou, právne nie je subjektom práva, to hovorí aj náš Ústavný súd, už sme tu z toho rozhodnutia citovali a ja v tom, ešte z neho budem citovať aj v rozprave, a preto nemá plod ani právo na život. To konštatuje aj náš Ústavný súd. Subjektom práva sa stáva teda po narodení. Čiže nie je pravda, že zákony to rôzne určujú, rôzne stanovujú tú dobu,“ povedala Plaváková v rozprave.

Podmienky interrupcií na Slovensku upravuje zákon o umelom prerušení tehotenstva. Ten stanovuje, že umelé prerušenie tehotenstva môže žena podstúpiť do 12. týždňa, ak tomu nebránia zdravotné dôvody. Vyhláška ministerstva zdravotníctva ďalej upravuje , že tehotenstvo je možné umelo prerušiť bez ohľadu na dĺžku trvania tehotenstva, ak je ohrozený život ženy alebo ak zistilo, že plod nie je schopný života alebo že je ťažko poškodený.

Ešte v roku 2001 napadla skupina poslancov interrupčný zákon, pretože podľa nich bol v rozpore s ústavou. Poslancom sa konkrétne nepáčilo, že zákon umožňuje interrupciu bez udania dôvodu. Ústavný súd o podaní rozhodol až po 6 rokoch tesným pomerom hlasov 7 ku 5 sudcov.

Ústavný súd SR v náleze zo 4. decembra 2007 napísal : „Podľa ústavy nasciturus (nenarodené dieťa, pozn.) nie je subjektom práva, ktorému patrí základné právo na život podľa čl. 15 ods. 1 prvej vety ústavy. Nasciturus sa síce môže stať subjektom práva ex tunc, a teda ex tunc aj nositeľom základných práv, avšak pod podmienkou, že sa narodí živý.”

V Čl. 15 ústavy sa píše: „Každý má právo na život. Ľudský život je hodný ochrany už pred narodením.“ Ústavný súd v náleze konštatuje, že zo znenia ústavy vyplýva, že ústavodarca rozlišuje medzi právom každého na život a ochranou nenarodeného ľudského života.

So žiadosťou o odborný názor sme oslovili aj ústavných právnikov.

Bývalý podpredseda Ústavného súdu Slovenskej republiky Eduard Bárány hovorí, že vyjadrenie Lucie Plavákovej bolo síce zjednodušujúce v rámci parlamentnej polemiky, ale nebolo v zásade nesprávne.

„Prvá veta (Čl. 15 ústavy, pozn.) zakladá subjektívne právo na život, ale druhá veta z neho vyníma nascitura, ktorý nie je nositeľom subjektívneho práva na život, ale jeho život je objektom ochrany. Táto ochrana môže byť v rôznych štádiách vývoja od počatia až po pôrod rôzna, od pripustenia umelého ukončenia tehotenstva na základe rozhodnutia ženy v cca prvom trimestri až po ochranu skoro rovnocennú narodenému človeku v závere tehotenstva. Od počiatku tehotenstva je však plod chránený proti iným zásahom, a to i trestnoprávne,“ hovorí vedúci Ústav štátu a práva SAV a bývalý ústavný sudca.

Aj ústavný právnik Marek Káčer konštatuje, že výklad Lucie Plavákovej bol fakticky správy.

„Z prvej vety citácie (uznesenia Ústavného súdu, pozn.) jednoznačne vyplýva, že plod (nasciturus) nemá právo na život. Nie je to môj názor, ale je to objektívny fakt, resp. analyticky pravdivé tvrdenie.“

„Mätúca môže byť druhá veta citátu, ktorá hovorí o tom, že ak sa plod narodí živý, môže sa stať subjektom práv ex tunc, teda od okamihu, ktorý bol rozhodujúci pre vznik nejakého jeho práva. Toto je však konštrukcia, ktorá sa netýka práva na život, ale dedičských práv,“ dodáva Vedúci Katedry ústavného práva Trnavskej Univerzity a vedecký pracovník SAV.

Úprava z dňa 15.10.2024: Odôvodnenie sme doplnili o stanoviská ústavných právnikov.

návrhu
povedala
upravuje
upravuje
napadla
napísal
Eduard Bárány


...máme v súčasnosti navýšenie o 30 miliónov eur v rozpočte, aby sme mali pokryté dopady valorizácie, ktorá bola od septembra roku 2017 a na budúci rok sú adekvátne premietnuté tie prostriedky, do rozpočtu 2018, vo výške okolo 80 miliónov eur (...).

V položke rozpočtu ministerstva školstva, týkajúcej sa regionálneho školstva, skutočne možno vidieť navýšenie rozpočtu o necelých 30 miliónov eur v porovnaní s rokom 2016. V roku 2018 sa oproti roku 2017 počíta s navýšením rozpočtu regionálneho školstva o 83 miliónov eur. Výrok Martiny Lubyovej hodnotíme ako pravdivý.

.pdf .pdf .pdf .pdf nariadenia .pdf .pdf


...na prepočet obyvateľov máme (Slovensko, pozn.) viac poslancov v Európskom parlamente ako napríklad Nemecko a tak isto máme jedného komisára, tak isto, ako má napríklad Nemecko.

V Európskom parlamente zastupuje Slovensko 13 poslancov a Nemecko 96 poslancov. Pri prepočte na počet obyvateľov zastupuje jeden slovenský poslanec 417 404 obyvateľov, zatiaľ čo jeden nemecký poslanec 855 997 obyvateľov. Prepočet bol vykonaný na základe dostupných informácií k stavu obyvateľstva Slovenska aj Nemecka k 31.12.2015. V Európskej komisii zastupuje Slovensko rovnako ako Nemecko jeden komisár. Na základe vyššie overených informácií hodnotíme výrok ako pravdivý.

Slovenska
Nemecka
Európskej komisii


Pamätám si ako ma KDH naháňalo asi pred štyrmi rokmi v úvode môjho pôsobenia ako ministra, že z ministerstva hospodárstva vybehla sekretárka na nejakú poradu kúpiť chlebíčky v hodnote dvetisíc korún a zablúdila do reštaurácie /nezrozumiteľné/, ktorá je súčasťou firmy, v ktorej ja som minoritný vlastník a bola z toho kauza na týždeň.

Žiadnu podobnú kauzu sa nám nájsť nepodarilo.


Pán Kotlár ako splnomocnenec vlády dostal kompetenciu, aby prešetril manažovanie pandémie, on nedostal kompetenciu od vlády, aby si doma s mikroskopom niečo skúmal.

Peter Kotlár bol ako vládny splnomocnenec poverený preverovaním riadenia pandémie, nie vykonávaním vlastných vedeckých experimentov o zložení vakcín a iných liečiv. Aj keď jeho oficiálne kompetencie zahŕňali zber a analýzu dát, koordináciu s odbornými inštitúciami a vypracúvanie odporúčaní pre vládu, samotné laboratórne pokusy s vakcínami, ako napríklad testovanie pod mikroskopom, neboli súčasťou jeho mandátu. Výrok preto hodnotíme ako pravdivý.

V roku 2024 bol poslanec SNS Peter Kotlár vymenovaný za vládneho splnomocnenca pre preverenie riadenia pandémie ochorenia covid-19. V rámci svojej funkcie mal zriadiť vyšetrovaciu komisiu pod Úradom vlády, ktorá sa mala zamerať na preskúmanie protipandemických opatrení prijatých počas vlád Igora Matoviča a Eduarda Hegera.

Podľa článku 3 štatútu splnomocnenca vlády SR pre preverenie riadenia a nakladania so zdrojmi počas pandémie covid-19, splnomocnenec pôsobí ako poradný orgán vlády a plní koordinačné úlohy zamerané na hodnotenie zákonitosti, účelnosti a efektívnosti opatrení prijatých v súvislosti s pandémiou v rokoch 2020 až 2022 ( .pdf , s. 2).

Splnomocnenec mal koordinovať preverovanie riadenia pandémie, čo zahŕňalo zber a analýzu údajov, prípravu odborných stanovísk pre vládu, hodnotenie účinnosti opatrení, spoluprácu s inštitúciami a návrhy na legislatívne zmeny. Venoval sa aj otázkam týkajúcim sa vakcín – ich skladovaniu, vedľajším účinkom a zmluvným podmienkam ( .pdf , s. 2-3).

Závery svojho vyšetrovania predstavil verejnosti 2. októbra 2024 na tlačovom brífingu, kde priznal , že na prezentované závery nemá dáta. Po predstavení prvých aktivít, medzi ktoré patrili napríklad analýza opatrení pandémie alebo zhromažďovanie údajov zameraných na celoplošné testovanie a ktoré reflektovali pôsobenie v štatúte, oznámil, že zber dát bol obmedzený. Limity vychádzali jednak z ochrany osobných údajov a tiež z údajne pravdepodobného účelového vymazania dát v roku 2023 ( 12:35 - 15:30 ).

Do ďalšej skupiny aktivít patrilo „zhromažďovanie a štúdium vedeckých a výskumných štúdií, ktoré bolo zamerané na: dôkaz pôvodu jednotlivých zložiek vírusu a samotného vírusu SARS-CoV-2, odborné odôvodnenie podmienečného schválenia mRNA vakcín na trh, patologické cesty proteínu hrotu, S - proteínu a jeho jednotlivých zložiek ako pri SARS-CoV-2 aj v mRNA preparátoch, ovplyvnenie ľudskej DNA po aplikácii mRNA vakcín, pôvod sekvencie prolín-arginín-arginín-alaním v časti s-proteínu, príčiny tromboembolických komplikácií, príčiny náhlej srdcovej smrti, príčiny spontánnych potratov, dôkazy o prenose zložiek mRNA z očkovaného na neočkovaného, zodpovednosť zložiek s-proteínu pri vzniku nádorových ochorení, vplyv očkovania mRNA preparátmi na imunitný systém, pôvod mutácie a účinnosť očkovania na ďalšie mutácie, účinnosť reverznej transkriptázy pi prepise do ľudskej DNA, prítomnosť plazmidovej DNA v preparátoch mRNA a jej význam v prepise do ľudskej DNA, nanotechnológiu, účinok Remdesiviru, účinok Ivermectinu, účinok hydroxychlorochínu a starostlivosť o pacienta s komorbiditami pri pozitívnom náleze s covid-19“ ( 15:40 - 17:00 ).

Tvrdil , že tieto vakcíny údajne menia ľudskú DNA, spôsobujú rakovinu, krvné zrazeniny a dokonca sa môžu prenášať z očkovaných osôb na neočkované. Uviedol tiež, že sám vykonal test mikroskopom, pri ktorom mal do vlastnej kvapky krvi pridať mRNA vakcínu, čo podľa jeho slov viedlo k vyblednutiu červených krviniek v dôsledku straty kyslíka.

Splnomocnenec následne navrhol vláde, aby ukončila očkovanie mRNA vakcínami. Z nárhu ustúpil a vláda napokonom schválila uznesenie, v ktorom garantovala „slobodu voľby pri rozhodovaní“ o očkovaní.

Na tlačovej besede 13. marca Kotlár prezentoval výsledky doposiaľ oficiálne neverejnej analýzy: „Výsledky analýzy všetkých, opakujem všetkých, analyzovaných šarží dokázali, že v každej jednej ampule sa nachádza enormne vysoké množstvo DNA vektoru, ktorý kóduje kazetu pre syntézu S proteínu, ak nie aj iné proteíny. Takmer v rovnakom množstve ako mRNA sa tam nachádza teda aj DNA. V troch prípadoch je dokonca obsah DNA vyšší ako mRNA. To už ani nemožno považovať za vakcínu mRNA,“ informoval verejnosť,“ uviedol splnomocnenec.

Kotlár 10. apríla opäť vyzval vládnu koalíciu a premiéra Fica, aby zastavili očkovanie proti covidu-19 mRNA vakcínami. „Vyzývam koalíciu a predsedu vlády ukončiť očkovanie mRNA vakcínami na princípe distribúcie pomocou nanotechnológie,“ vyhlásil .

Na rokovaní vlády 23. apríla vláda schválila uznesenie, ktorým požiadala ministra zdravotníctva Šaška, aby poveril Slovenskú akadémiu vied vypracovaním analýzy zloženia vakcín. Zároveň rozhodla o zastavení dovozu nových vakcín na Slovensko.

vymenovaný
.pdf
.pdf
priznal
12:35 - 15:30
15:40 - 17:00
Tvrdil
navrhol
besede
vyhlásil
schválila


Ja som povedal ešte minulý rok, že do konca januára by som privítal dohodu. Mal som na mysli január 2013. Nie 2014.

Podľa správy SITA z 2. januára 2013 Béla Bugár tvrdí, že času na zvolenie opozičného kandidáta na prezidenta je ešte dosť. Správa okrem iného uvádza:

SITA


...trvalý mechanizmus odmietame takisto ako povinné kvóty.

Predstavitelia vlády skutočne zaujali odmietavý postoj k takzvanému permanentnému mechanizmu, a to ako vo svojich vyjadreniach, tak aj v priebehu rokovania o tejto téme na úrovni EÚ. Výrok preto hodnotíme ako pravdivý.

TASR odmietlo navrhla oznámil jednalo Trvalý mechanizmus definovaný


Inštitút finančnej politiky v tej makroprognóze do roku 2019 hovorí, že napríklad 10-ročné vládne dlhopisy slovenské emitované slovenskou vládou zdražejú z 1,1 percenta dnešného údaja až niekde na 3,5 percenta. Čiže takmer o 2,5 percentuálneho boda do roku 2019 nám pôjdu hore...

Makroekonomická prognóza Ministerstva financií pre obdobie až do roku 2019 skutočne uvádza, že priemerný percentuálny výnos 10-ročných štátnych dlhopisov SR by mal stúpnuť zo súčasného 1,1 % pre rok 2016 na 3,5 % v roku 2019. Výrok je teda pravdivý.

.xml


Nebolo to len hlasovanie strany SaS, ale aj významnej časti takzvaných Matovičovcov a OKS. Okrem dvoch poslancov (proti záchrannému fin. mechanizmu Euroval v októbri 2011 pozn.)

Hlasovanie NR SR o Eurovale a o dôvere vláde Slovenskej republiky prebehlo 11. októbra 2011 a jeho výsledky sú zverejnené na stránke NRSR :

NRSR


Ale napríklad ešte za druhej vlády Mikuláša Dzurindu sa dosiahol konsenzus pri tých významných zmenách Zákonníka práce.

Druhá vláda Mikuláša Dzurindu významným spôsobom novelizovala zákonník práce v roku 2003.

novelizovala 2003 TASR Správe


Banková daň, áno. Je to súhlasím s tým, že je to obrazne povedané alebo ľudovo povedané hitovka teraz v Európskej únii, to znamená, že mnohé štáty zavádzajú bankovú daň a Európska únia aj od budúceho roku bude chcieť zaviesť nejakým spôsobom to ešte neviem v akej výške bankovú daň, takže vyzerá to, že sa proste tejto bankovej dane nevyhnú ani slovenské banky.

Podľa portálu banky.sk doteraz bankovú daň v rôznych formách zaviedli z európskych krajín Švédsko, Maďarsko, Rakúsko, Francúzsko, Nemecko, Portugalsko a Veľká Británia. Na úrovni Európskej únie prebiehajú rokovania o koordinovanom zavedení bankovej dane, avšak nemalo by to byť skôr ako v roku 2013 ( SITA ). Navrhované výšky sú rôzne, získané finančné prostriedky by sa mali používať na pokrytie prípadného krízového manažmentu v EÚ ( EurActiv/Reuters ).

banky.sk SITA EurActiv/Reuters


Jedna časť bulváru je vlastnená spoločnosťou Penta. Druhá časť je vlastnená zo zahraničia.

Téme vlastníkov slovenských médií sa venovala napríklad Transparency International Slovensko .

"Zahraniční vlastníci :

TV Markíza Slovakia (Tv Markíza, Doma, Dajto, Voyo) -> CME ( 75% vlastní Time Warner)

Nový čas (Nový čas pre ženy, Eva, 70% Azet.sk = Azet.sk, Pokec.sk, cas.sk) -> Ringier Axel Springer Media AG

Obidve médiá sú trhovou jednotkou v svojej kategórii, sú to médiá s najväčším dosahom na slovenskú verejnosť. O ich predaji domácemu finančnému subjektu sa špekuluje približne dva roky. Ak by ich získal ktorýkoľvek mediálny dom na Slovensku, stal by sa najvýznamnejším hráčom na slovenskom mediálnom trhu s najsilnejším vplyvom na verejnú mienku.

Zo zahraničných vydavateľov je na slovenskom mediánom trhu relatívne silný Bauer Media Group. Zatiaľ nie sú známe ďalšie zámery ohľadom nákupu/predaja na slovenskom mediálnom trhu.

Eurotelevízia, Rytmus života..., Rádio Expres, Expres Net -> Bauer Media Group

Slovenskí vlastníci médií :

Investor J&T

JoJ Media House (Akzent Big Board, Recar (spoluvlastník s DPB), TV JoJ,Plus, WoW, Šláger)

Perex (Pravda, Avízo ) -> Karol Bierman ( predaj denníka sprostredkovala J&T)

Tam Art Productions (rádio Jemné melódie) -> Michal Holík ( exmanažér J&T)

Ges Slovakia (Radio Antena Rock) -> Peter Korbačka ( predseda predstavenstva J&T Real Estate)

Ivan Kmotrík C.E.N. (TA3) Versus (tlačiareň, ktorátlačí Nový čas, Plus 1 deň,Šport...) –-> Grafobal Group Mediaprint Kapa Presssgrosso ( dominantný distribútor tlače, I.Kmotrík v Dozornej rade) Unimedia ( najväčšia mediálna agentúra, I. Kmotrík spolumajiteľ)

Penta Spoločnosť 7 Plus (Plus 7 dní, Plus 1 deň, pluska.sk..) -> V3 Media Holdings BV TREND Holding ( TREND, Profit, trend.sk, medialne.sk) -> V3 Media Holdings BV Petit Press ( Sme, MY, Korzár, sme.sk, vlastná tlačiareň) -> NAMAV (SITA financuje Penta)

Andrej Babiš - Ecopres

(Hospodárske noviny, hnonline.sk) -> Mafra (Agrofest)

Niké Šport Press ( denník Šport, sport.sk, azet.sk) -> majitelia stávkovej kancelárie Niké"

Vlastníctvo médii rozoberá aj analýza od Inštitútu pre ekonomické a sociálne reformy INEKO, ktorá obsahuje infografiku znázorňujúcu kto vlastní jednotlivé médiá spolu s informáciou o podiele investorov. Z nej vyplýva, že veľká časť médii je naozaj vlastnená Pentou alebo ľuďmi nejako spojenými s Pentou a zahraničnými vlastníkmi. Sú však aj slovenské médiá vlastnené slovenskými vlastníkmi bez podielov Penty. Ak by sme do úvahy brali iba bulvárne média (tj. Plus 7 dní, Nový čas, aktuality.sk, topky.sk) tak je pravdou, že tieto médiá sú vlastnené Pentou, alebo zahraničným vlastníkom.

V oboch analýzach boli informácie zbierané v roku 2014, keď ešte neexistoval Denník N, ktorý sa vydelil z denníka SME, práve z dôvodu podielu Penty.

Transparency International Slovensko
Analýza
analýza


Okrem cyklotrás vybudovalo mesto viac ako 80 cyklostojanov na frekventovaných miestach.

Je síce pravdou, ak Milan Ftáčnik tvrdí, že mesto vybudovalo viac ako 80 cyklostojanov, no nedá sa presne definovať, či všetkých 80 bolo vybudovaných na frekventovaných miestach. V dokumente z 25.9.2014 " Zásady rozvoja cyklistickej a pešej dopravy " nie je presne spomenuté, koľko cyklostojanov vybudovalo mesto Bratislava, avšak spomína sa tam rozhodnutie z roku 2012 o vybudovaní 100 nových cyklostojanov v roku 2013. (strana 25) "S osádzaním cyklostojanov označených logom mesta, piktogramom bickyla a značením P začalo mesto už v roku 2011. Vtedy osadili 15 stojanov, napríklad pri Starej tržnici, na Rybnom námestí či pri Medickej záhrade. V roku 2012 pribudli ďalšie štyri stojany - na Hlavnom a Kamennom námestí. Za rok 2013 pribudlo v meste ďalších 98 stojanov. Mnohé z nich sú však umiestnené na námestiach - na Kollárovom, Hurbanovom, Americkom či Dulovom, čo pre cyklistov nie je veľmi výhodné. Cyklisti totiž nejazdia do mesta na to, aby si ich odstavili v centre a potom sa s nákupom či po vybavení si povinností vrátili k bicyklom. Stojany by preto mohli byť osádzané flexibilnejšie, pri vstupoch do obchodov či inštitúcií." (http://www.bratislavskenoviny.sk/najnovsie-spravy-z-bratislavy/doprava/preco-su-cyklostojany-osadene-na-namestiach-a-nie-pred-obchodmi.html?page_id=322974) Z toho vyplýva, že od nástupu Milana Fáčnika do funkcie primátora Bratislavy mesto do roku 2013 vybudovalo 117 cyklostojanov.


Orbán Viktor podpredsedom Európskej ľudovej strany a to každý vie, že má dosť veľké výzvy v oblasti sociálnej hospodárskej politiky, takže bude musieť mať veľmi opatrnú politiku...

Viktor Orbán je podpredsedom Európskej ľudovej strany.

je podpredsedom


A naša požiadavka bola ešte z jesene minulého roka 0,3 % bodu z prídelu hrubého domáceho produktu do školstva, čo v prepočte znamená približne ročne okolo 200 000 000 € a tieto finančné prostriedky tak ako pôvodná správa obsahovala.

Je pravdou, že pôvodná požiadavka školských odborov bola 0,3% HDP. Táto suma sa nachádza aj v pôvodnej Správe o stave školstva, ktorá obsahovala medziročné navyšovanie zdrojov o 200 mil. euro (približne 0,3% HDP) - orientačne 140 mil. euro (približne 0,2% HDP) do regionálneho školstva a 60 miliónov (približne 1% HDP) do vysokého školstva.

Požiadavka na 0,3% HDP sa objavila už na jeseň 2012 ako uvádza Ondek. Táto požiadavka na vládu bola formulovaná pri organizovaní novembrového štrajku nasledovne:

"žiadame vládu, aby "systémovo zvyšovala výšku finančných zdrojov na školstvo tak, aby podiel z HDP na školstvo bol do konca jej volebného obdobia porovnateľný s vyspelými štátmi EÚ, minimálne 6 %, uplatnením postupových krokov v štvorročnom volebnom období docieliť financovanie školstva so stanovením ročného zvýšenia o 0,3 % z úrovne HDP oproti predchádzajúcemu roku "

Táto požiadavka bola rovnako prednesená v apríli tohto roku.

Celkové HDP za rok 2012 bolo 71 643 ( v miliónoch eur) z čoho 0,3% predstavuje čiastku 214 929 000, čo sa skutočne odpovedá vyjadreniam pána Ondeka.

V pôvodnej ešte neschválenej Správe o stave školstva sa v úlohe RŠ-1-1: Udržateľným spôsobom postupne zvyšovať objem verejných financií pre školstvo:

"Navrhuje sa preto pravidelné postupné medziročné zvyšovanie finančných prostriedkov spolu so zabezpečením trvalého tlaku na efektívnosť ich využívania.

Pri súčasnej úrovni HDP a cieli dostať sa na priemernú úroveň verejných výdavkov krajín OECD na regionálne školstvo do 5 rokov (za predpokladu, že priemer krajín OECD nebude rásť) je potrebné medziročne zvyšovať objem verejných výdavkov do regionálneho školstva v priemere orientačne o 140 mil. euro."

V úlohe VŠ 1-1 sa uvádza (s. 66):

"... Pri súčasnej úrovni HDP a cieli dostať sa na úroveň verejných výdavkov krajín OECD na vysoké školstvo do 5 rokov (za predpokladu, že priemer krajín OECD nebude rásť) je potrebné medziročne zvyšovať objem verejných výdavkov do vysokého školstva v priemere orientačne o 60 miliónov euro ."

V už schválenej Správe sa v rovnakých bodoch uvádza:

"Navrhuje sa preto pravidelné postupné medziročné zvyšovanie finančných prostriedkov spolu so zabezpečením trvalého tlaku na efektívnosť ich využívania už od roku 2014.

Pri cieli dostať sa na priemernú úroveň verejných výdavkov krajín OECD na regionálne školstvo d o roku 2020 je potrebné zvyšovať objem verejných výdavkov do regionálneho školstva tak, aby sme dosiahli spolu s výdavkami na vysoké školstvo 6 % HDP. Uvedené zvyšovanie verejných výdavkov do regionálneho školstva je jednou z nutných podmienok na naplnenie väčšiny zámerov uvedených v tomto dokumente."

Z uvedeného je zrejmé, že pôvodná správa obsahovala medziročné navyšovanie zdrojov o 200 mil. euro (približne 0,3% HDP), orientačne 140 mil. euro (približne 0,2% HDP) do regionálneho školstva a 60 miliónov (približne 1% HDP) do vysokého školstva.

*výrok doplnený a opravený zo zavádzania na pravdu 11. mája 2013

požiadavka
v apríli
2012
neschválenej
schválenej


... ste boli koaličná strana (Most-Híd a SMK, pozn.) a dokonca 10 rokov.

Tento výrok hodnotíme ako nepravdivý. Strana SMK (Strana Maďarskej koalície) za predsedníctva Bélu Bugára a neskôr strana Most-Híd tvorili vládnu koalíciu v Slovenskej republike spolu takmer 13 rokov.

Strana Maďarskej koalície bola založená v roku 1998, a to spojením hnutia Spolužitie, Maďarského kresťanskodemokratického hnutia (MKDH) a Maďarskej občianskej strany (MOS). Jej predsedom sa stal Béla Bugár. V septembri toho istého roku získala v parlamentných voľbách strana SMK 9,12 percent, čím získala 15 poslaneckých kresiel v NR SR a podieľala sa na vytvorení vlády pod vedením Mikuláša Dzurindu.

V parlamentných voľbách v roku 2002 získala strana SMK 11,16 percent hlasov, a teda 20 poslaneckých kresiel v NR SR. Strana patrila medzi štyri pravicové strany, ktoré na čele s SDKÚ vytvorili druhú vládu pod predsedníctvom Mikuláša Dzurindu. Vo volebnom období v rokoch 2006-2010 bola SMK opozičnou stranou, pričom vládu tvorili strany Smer-SD, SNS a ĽS-HZDS na čele s Robertom Ficom.

V roku 2009 Béla Bugár zo strany SMK odišiel, a následne s ďalšími bývalými členmi SMK založil stranu Most-Híd, ktorej sa stal predsedom. Strana sa vo voľbách v roku 2010 dostala do parlamentu a stala sa súčasťou pravicovej vládnej koalície pod vedením premiérky Ivety Radičovej. Po páde vlády v roku 2012 a víťazstve ľavicovej strany Smer v predčasných voľbách zostala strana Most-Híd na štyri roky v opozícii. V roku 2016 však vstúpila do vládnej koalície so Smerom, ktorej je momentálne súčasťou a vo vláde SR zastupujú Most-Híd traja ministri.

vlády SMK Most-Híd


Podľa posledných dostupných údajov uverejnených v roku 2016 bol posledný zistený stav počtu zdravotných sestier 31 166 (údaj z roku 2014). Výrok hodnotíme ako pravdivý.

TASR

Zdravotníctvo Slovenskej republiky v číslach 2013

.pdf

Národné centrum zdravotníckych informácií


Keď pán minister dovolí štátnemu tajomníkovi, aby nominoval na tretiu najdôležitejšiu ženu na ministerstve vnútra osobu, ktorá sa vyskytuje tam v odposluchoch, kde dokonca vyšetrovateľ povie, že bola podozrivá možno z nejakého daňové podvodu. Dnes už aj odišla pod tlakom týchto argumentov.

Koncom apríla odstúpila z postu generálnej tajomníčky služobného úradu Ministerstva vnútra Anna Bilecová. Do funkcie ju pôvodne navrhol štátny tajomník rezortu - niekdajší vyšetrovateľ kauzy Gorila - Lukáš Kyselica. Nomináciu odobrila aj vláda. Bilecovej meno sa objavilo v kauze vyplatenia nadmerných odpočtov DPH firmám blízkym Milanovi Chovancovi a Ladislavovi Piptovi. S Piptom si mala podľa informácií Nadácie Zastavme korupciu priateľsky telefonovať v čase, keď bola vedúcou kontroly na Daňovom úrade v Michalovciach. Má to vyplývať zo zachytených odposluchov. Bývalý vyšetrovateľ tejto kauzy Pavol Milan tvrdí , že „podozrenia proti pani Bilecovej vyplývajúce z dôkazov obsiahnutých vo vyšetrovacích spisoch sú právne relevantné a zakladajú oprávnené a dôvodné podozrenie proti nej." Bilecová z funkcie odišla s odôvodnením , že odmieta byť terčom verejného lynču bez relevantných dôkazov. Tvrdenie Petra Pellegriniho hodnotíme ako ešte pravdivé.

odstúpila navrhol odobrila objavilo informácií tvrdí odôvodnením


... to znamená, už 23. decembra vedeli, že je po akcii a vy ste priamo vystavili riziku ohrozenia života.

Nevieme kedy sa mali tureckí mafiáni dozvedieť, že už je po policajnej akcii. Kamionista bol v Turecku zatknutý až 24. decembra.

bol v Turecku zatknutý


Vláda počas celého funkčného obdobia neuskutoční transformáciu univerzitných, fakultných a verejných nemocníc na akciové spoločnosti, čím zabráni ich privatizácii a znižovaniu kvality poskytovanej zdravotnej starostlivosti, ako aj ohrozeniu existencie nemocníc.

Je pravdou, že vláda v období 2012-2016 neuskutočnila transformáciu univerzitných, fakultných a verejných nemocníc na akciové spoločnosti a takisto neumožnila ich privatizáciu. Sporným bodom by bola výstavba novej Univerzitnej nemocnice v Bratislave (UNB) formou verejno-súkromného partnerstva, avšak keďže sa neuskutoční, sľub hodnotíme ako splnený. Treba však podotknúť, že ako splnený ho hodnotíme v tom ohľade, že sa neuskutočnila transformácia, nie kauzalitu, ktorú vláda v sľube tvrdí. To znamená, že tu neoverujeme, ako privatizácia vplýva na kvalitu poskytovanej zdravotnej starostlivosti a existenciu nemocníc, keďže v tomto prípade ide skôr o ideologickú otázku.

Komentár HPI (. pdf ) hovorí: "Jeden z konkrétnych negatívnych záväzkov. Hoci PPP projekt novej UNB zrejme nie je v úplnom súlade s týmto prísľubom, keďže sa neuskutoční, tento sľub môžeme považovať za splnený" (s.9) Výstavba novej UNB bola obstarávaná formou verejno-súkromného partnerstva (tzv. PPP projekt).

HPI ďalej komentuje: Jeho príprava (PPP projektu, pozn.) je však natoľko komplikovaná, zamotaná a zrejme i zbabraná, že z PPP nemocnice nič nebude (s.11)

Verejno-súkromné partnerstvo (PPP) "je forma spolupráce medzi verejným a súkromným sektorom s cieľom financovania výstavby, rekonštrukcie, prevádzky a údržby infraštruktúry a poskytovania verejných služieb prostredníctvom tejto infraštruktúry. V rámci PPP sú subjekty verejného sektora partnerom a zákazníkom súkromného sektora, od ktorého nakupujú služby. Súkromný partner v zásade financuje a realizuje výstavbu, prevádzkuje dielo (infraštruktúru) a ako protihodnota je mu umožnené poskytovať služby spojené s týmto dielom za platby od jeho užívateľov (koncesia) alebo od verejného partnera" ( MF SR ).

V decembri 2015 SITA informovala , že " najvýhodnejším variantom pri projekte novej Univerzitnej nemocnice v Bratislave (UNB) by podľa odhadov Inštitútu finančnej politiky (IFP) bola výstavba štátom. Takýto variant by podľa hlavného ekonóma a riaditeľa IFP Martina Filka priniesol čistú súčasnú hodnotu 72 miliónov eur a vnútorné výnosové percento 2,9 % ".

PPP projekt novej nemocnice bol kritizovaný tiež napríklad v Denník N alebo INEKO .

pdf
obstarávaná
MF SR
informovala
Denník
INEKO


Koľko bolo rečí, že vianočný príspevok je nesystémový, a všetci ho nechali.

V októbri 2006, teda za 1. vlády R. Fica, bol schválený zákon o poskytovaní vianočného príspevku niektorým poberateľom dôchodku. Ako nesystémový a diskriminačný ho označila vtedajšia poslankyňa NR SR za SDKÚ-DS Iveta Radičová už v roku 2006, rovnako ako i v roku 2009 Národná banka Slovenska. V roku 2011 bola schválená novela zákona o poskytovaní vianočného príspevku, no vianočný príspevok bol ponechaný. Vtedajší minister financií Ivan Mikloš to komentoval ako politické rozhodnutie, no i naďalej tvrdil, že vyplácanie vianočných príspevkov časti penzistov je nesystémové . Výrok hodnotíme ako pravdivý.

zákon označila 2009 novela nesystémové


3 roky klesali dopravné nehody počas nášho vedenia. 3 roky klesali.

Počet nehôd podľa ročenky ministerstva vnútra za jednotlivé celé ročné obdobia vlády Roberta Fica: 2007: 61 071 2008: 59 008 2009: 25 989 Dátum zverejnenia analýzy: 10.01.2011 Naspäť Nahlásiť chybu

ročenky


Pán podpredseda Národnej rady, no bohužiaľ musím vám povedať, že viete, že dokonca aj Brusel sa ozval kvôli, kvôli jednému vášmu projektu a museli sme čakať.

Ako sme už raz uviedli (Demagog.sk 5.9.2010): „ Európska investičná banka (banka EU poskytujúca dlhodobé úvery) dočasne pozastavila schvaľovanie úveru na financovanie tzv. prvého balíka v rámci PPP projektu diaľnice D1 Turany – Hubová. EIB tak reagovala na sťažnosť organizácií Priatelia Zeme-CEPA a SOS-BirdLife Slovensko, ktorú podali v máji 2009., napísali Priatelia Zeme na svojom webe v decembri 2009. Vec nebola úplne doriešená ešte ani v júni 2010. “

webe júni


Každé tri mesiace sedím aj s Rusmi aj s Ukrajincami (na rokovaniach, pozn.)

Šefčovič je podpredsedom Európskej komisie, no počas predvolebnej kampane čerpá neplatené voľno a zastupuje ho komisár EÚ Miguel Arias Cañete. V rámci EK zodpovedá za agendu budovania energetickej únie a vedie trojstranné rokovania medzi EK, Ruskom a Ukrajinou ohľadne kontraktu na dodávky ruského plynu s tranzitom cez Ukrajinu. Rokovania doteraz prebiehali nepravidelne, približne raz za štyri mesiace. Stretnutia na pracovnej úrovni prebiehajú aj pomimo týchto rokovaní. Presné záznamy sú dostupné len o rokovaniach, o stretnutiach na pracovnej úrovni už nie. Výrok hodnotíme ako neoveriteľný. EÚ je mediátorom rozhovorov Ruska a Ukrajiny o dodávkach plynu od roku 2013, pričom Šefčovič ich má na starosti od roku 2016. Stretnutia prebiehali v auguste 2016 či v decembri 2016. V júli 2018 boli rozhovory obnovené a prebiehalo prvé kolo rokovaní o predĺžení zmluvy o tranzite ruského plynu cez Ukrajinu, ktorá vyprší k 31. decembru 2019. Zúčastnené strany sa dohodli na trilaterálnom postupe a rozhovoroch vo frekvencii raz za šesť až osem týždňov. Neskôr prebiehali stretnutia na pracovnej úrovni. Dohodnutú frekvenciu najvyšších rokovaní sa dodržať nepodarilo, najmä kvôli zvýšeným tenziám medzi Ruskom a Ukrajinou v dôsledku aféry v Kerčskom prielive. Druhé a zatiaľ posledné trojstranné rokovania sa konali v januári 2019. Ďalšie kolo je naplánované na máj 2019.

voľno auguste decembri júli dohodli Druhé januári máj


Máme najnižšie mzdy v eurozóne a zároveň máme platiť najväčší podiel?

Sulík má pravdu, keď spomína, že mzdy na Slovensku sú v Eurozóne spomedzi všetkých krajín najnižšie. Je to tak aj podľa najnovších štatistík Eurostatu (2011) aktuálnych k roku 2006

štatistík Eurostatu


No to by som práve, keďže tu je pán Abrhan za KDH, tak sa chcem naozaj opýtať pán Kandera robil, bol tak blízky pánovi Lipšicovi, keď bol minister spravodlivosti na ministerstve spravodlivosti a v podstate naozaj to presadzovanie aj KDH, teraz sa to ukázalo, že to je váš kandidát, lebo idete do tej štvorky. Tých štyroch kandidátov, s týmto kandidátom s pánom Kanderom, ako keby ste si chceli presadiť znovu svojho človeka na takýto významný post Generálnej prokuratúry.

či si boli Lipšic a Kandera blízki, sa nepodarilo nijako dokázať. J. Kandera bol za ministrovania Lipšica generálnym riaditeľom sekcie trestného práva ministerstva spravodlivosti.

generálnym riaditeľom


Pretože napríklad projektant, ktorý projektoval a keď ste súťažili podľa projektu, ktoré vyprojektoval tento projektant, tak asi ste sa spoliehali na tie projekty. Ten konštatuje, že dodávateľom navrhnutá technológia výstavby na predmetnom moste spĺňa požiadavky a predpoklady schválenej projektovej dokumentácie.

Nie je možné z verejných zdrojov dohladať informácie potvrdzujúce/vyvracajúce predložené vyjadrenie projektanta, vyjadrenie Národnej dialničnej spoločnosti a rovnako ani podrobnosti samotného projektu.


To znamená, všetci ostatní štátni zamestnanci idú o 5% dole z hľadiska mzdovej obálky a bude sa s tým musieť každý vysporiadať buď znížením počtu zamestnancov alebo znížením platu.

P. Kažimír správne uvádza, že vo východisku rozpočtu na roky 2013 - 2015 je zníženie plošných výdavkov o 5%. Dosiahnutie zníženia mzdovej obálky o 5% sa dá dosiahnuť buď znížením počtu zamestnancov alebo znížením ich platu. Východisko rozpočtu na roky 2013-2015 (s. 42, 46): V porovnaní so schváleným rozpočtom na rok 2012 rozhodujúcou zmenou v návrhu rozpočtu osobných výdavkov na rok 2013 je ich zníženie o 5 % u štátnych zamestnancov v štátnozamestnaneckom pomere a u zamestnancov pri výkone práce vo verejnom záujme vo väčšine kapitol štátneho rozpočtu a s osobitným prístupom k niektorým skupinám zamestnancov. Zo zníženia boli vylúčení: - štátni zamestnanci vo verejných funkciách, - zamestnanci pri výkone práce vo verejnom záujme odmeňovaní podľa prílohy k zákonu č. 553/2003 Z. z. pre pedagogických zamestnancov a odborných zamestnancov a podľa prílohy pre učiteľov vysokých škôl, výskumných a vývojových zamestnancov a zdravotníckych zamestnancov, - zamestnanci regionálneho školstva, - zamestnanci finančnej správy Ministerstva financií SR, - zamestnanci podriadených rozpočtových organizácií kapitoly Ministerstva práce, sociálnych vecí a rodiny SR zabezpečujúci sociálne služby a služby na úseku ústavnej starostlivosti. Dátum zverejnenia analýzy: 26.11.2012 Naspäť Nahlásiť chybu

Východisko rozpočtu na roky 2013-2015


13% Európska komisia (Robert Fico hovorí o najnovšom odhade nezamestnanosti na Slovensku pre roky 2012 a 2013, pozn.).

V najnovšom dokumente Európskej komisie European Economic Forecast Automn 2012 (. pdf , str. 104), o ktorom sa politici bavili, sa hovorí o nezamestnanosti na úrovni 13,5 % na Slovensku na roky 2012 a 2013. Robert Fico reaguje na Pavla Freša, ktorý (nepravdivo) hovorí o 14 % nezamestnanosti. Robert Fico však rovnako zveličuje čísla vo svoj prospech a jeho výrok preto označujeme za nepravdivý.

pdf


Táto sága priestupkovej imunity je tu len v tomto volebnom období. Vždy doteraz aj v minulých volebných obdobiach sme sa viacej zaoberali trestno-právnou imunitou.

Tzv. sága priestupkovej imunity sa začala už v roku 2005 po havárií J. Cupera. Už vtedy sa polemizovalo , že poslanci nárok na priestupkovú imunitu nemajú. Pravda, ale je, že vtedy sa nedostalo jej zrušenie do parlamentu. Prvýkrát sa tak deje práve teraz, kedy parlament rokuje o jej zrušení. V tomto volebnom sa v NR SR už dvakrát ( 2.6. 2011 , 26.10.2010 ) neúspešne hlasovalo o zrušení trestno-právnej imunity poslancov. V predchádzajúcom volebnom období bola rovnako snaha zrušiť imunitu poslancov. V zásade sa však nerozlišovalo medzi zrušením priestupkovej alebo trestno-právnej imunity, podstatou bolo obmedziť imunitu poslancov ako celku iba na výroky a hlasovanie v parlamente. K pokusom zrušiť poslaneckú imunitu patria návrhy D. Lipšica v rokoch 2004 a 2007 , ktoré boli neúspešné.

sa polemizovalo

jej zrušení.

2.6. 2011


Ospravedlňujem sa, áno. A v tejto chvíli nám z úspor, ktoré teda boli, mali pokryť, nabieha zhruba okolo 2,75 milióna vo Všeobecnej zdravotnej poisťovni, po ďalšom nastúpení od 1. 7. ďalších liekových opatrení, ktoré pán minister odložil, to budú, dúfajme, ďalšie 3 milióny. Stále sme priebežne iba na 5 oproti 11 miliónom (potrebným každý mesiac na zvýšenie platov zdravotníkov pozn.).

Výrok hodnotíme ako neoveriteľný, kedže sa nám nepodarilo nájsť informáciu o 2,75 mil. úsporách a zároveň sa líšia aj informácie o sume, ktorá je potrebná na zvýšenie platov zdravotníkov. Nepodarilo sa nám nájsť žiadnu informáciu o tom, žeby zo súčasných úspor nabiehalo do VšZP 2,75 mil. eur. Čo sa týka liekových opatrení tak denník SME uvádza , že podľa marcových odhadov Ministerstva zdravotníctva SR by sa vďaka lacnejším liekom malo ušetriť 42 miliónov eur, čo mesačne predstavuje 3,41 milióna eur. Taktiež sa nedá overiť koľko financií je mesačne potrebných na zvýšenie platov zdravotníkov, keďže dostupné informácie sa v tomto líšia: Ako uvádza TASR , podľa bývalého ministra zdravotníctva Uhliarika, by na zvýšenie platov len zdravotných sestier malo ísť približne 120 mil. eur (10 mil. eur mesačne, poz.). Asociácia nemocníc Slovenska podľa Pravdy uviedla , že na zvýšenie platov všetkých lekárov aj sestier je potrebných 100 mil. eur (8,3 mil. eur mesačne, pozn.). Podľa SME , na vyššie platy pre lekárov a sestry, ktoré im zaručuje zákon, potrebujú poisťovne asi 117 mil. eur (9,75 mil. eur. mesačne, pozn.). Dátum zverejnenia analýzy: 23.04.2012 Naspäť Nahlásiť chybu

uvádza TASR uviedla SME


Žiaľ ako vidím, mnohé rezorty tých sto dní nemajú a okamžite po nástupe musia hasiť vážne problémy.

Podarilo sa nám nájsť iba dva prípady rezortov, pri ktorých sa dá tvrdiť, že je potrebné "hasiť vážne problémy". To rozhodne nespĺňa charakteristiku Petra Pelegriniho o "mnohých rezortoch", jeho výrok preto hodnotíme ako zavádzajúci. Za kolaps sa dá označiť situácia na daňovom riaditeľstve. Značne napätá situácia panuje aj v zdravotníctve, kde lekári a sestričky zvažujú nátlakové akcie. Hrozí vraj " kolaps " malých zdravotných zariadení z dôvodu nedostatku finančných prostriedkov na mzdy zamestnancom. Dátum zverejnenia analýzy: 16.04.2012 Naspäť Nahlásiť chybu

situácia situácia kolaps


V Maďarskej republike, kde zasahuje Medzinárodný menový fond a sú naozaj na pokraji bankrotu, prišiel o prácu každý štyridsiaty občan. Na Slovensku každý trinásty.

Pri nezamestnanosti nám chýba časový údaj pre presné porovnanie. Ak by sme brali ako referenčné obdobia posledné štvrťroky rokov 2008 a 2009, tak na Slovensku podľa údajov Eurostatu pribudlo 141 700 nezamestnaných, v Maďarsku to bolo 105 100. K počtu obyvateľov CIA Factbook hovorí, že Maďarsko ich má 9,880,059, Slovensko 5,470,306 (odhady pre júl 2010). V Maďarsku tak prišiel v danom období o prácu každý 93 obyvateľ (Radičová hovorí o občanoch), na Slovensku každý 38. Ak by sme začiatok posunuli na koniec roku 2007, v Maďarsku by pribudlo 114 200, na Slovensku 96 200, čo opäť nedáva Radičovej hodnoty- Slovensko 56, Maďarsko 86.

Eurostatu
CIA Factbook


Slovo živnostník sa v programe (súčasnej vlády, pozn.) nenachádza.

Ján Figeľ nehovorí pravdu, nakoľko sa slovo "živnostník" nachádza v Programovom vyhlásení súčasnej vlády. V Programovom vyhlásení vlády , v kapitole šesť - Kvalita života ako výsledok súdržnej spoločnosti, sa uvádza: "Vláda vytvorí stabilný rámec sociálnej politiky pre istoty občanov, pričom za kľúčové považuje: - starostlivosť o zdravie občanov v spoločnosti, ktorú musí opäť rozhodne prevziať revitalizované a stabilizované verejné zdravotníctvo, - rodinu, ako základnú bunku určujúcu kvalitu života a istôt občanov, - riešenie dlhodobej nezamestnanosti rozvinutými programami, ktoré vytvoria podmienky na zlepšenie prístupu k zamestnaniu znevýhodnených skupín na trhu práce, - posilnenie aktivačných schém pre mladých nezamestnaných, občanov s nižšou kvalifikáciou, vrátane osobného poradenstva, intenzívnej rekvalifikácie, dotovanie zamestnaní a grantov pre začínajúcich živnostníkov , - zvýšenie kvality života staršej generácie ako komplexnej problematiky, ktorá posilní súdržnosť spoločnosti. Slovo sa teda v Programovom vyhlásení nachádza, aj keď iba raz. Dátum zverejnenia analýzy: 07.05.2012 Naspäť Nahlásiť chybu

Programovom vyhlásení vlády


Ak deti pochádzajú zo sociálne slabého prostredia, v škole budú spravidla dosahovať horšie výsledky ako ich spolužiaci s lepším zázemím.

Vplyv sociálneho prostredia žiakov na ich študijné výsledky potvrdzujú viaceré odborné štúdie. Výrok preto hodnotíme ako pravdivý. Odbornú štúdiu uskutočnili akademici napríklad na prípade Jordánska , závery štúdie ukazujú ovplyvnenie výsledkov štúdia sociálnymi a ekonomickými podmienkami študentov. Aj ďalšia štúdia vedcov z Pakistanu zdôrazňuje negatívny vplyv zlého rodinného sociálneho zázemia na študijné výsledky detí. Vplyv socioekonomickej situácie rodiny dieťaťa na jeho študijné výsledky potvrdzuje tiež austrálska štúdia. Tvrdenie, že slovenskí žiaci, ktorí pochádzajú zo sociálne slabšieho prostredia, dosahujú horšie výsledky, ako žiaci s lepším sociálnym zázemím podporuje napríklad komentár Inštitútu vzdelávacej politiky k výsledkom Slovenska v testoch PISA v roku 2012: "Na Slovensku má nepriaznivé sociálne zázemie žiakov jeden z najvýraznejších vplyvov na výsledky zo všetkých testovaných krajín v OECD. Žiaci s najnižším socioekonomickým statusom zaostávajú v porovnaní so žiakmi s najnižším socioekonomickým statusom v OECD. Negatívny vplyv nezamestnanosti rodičov na výsledky žiakov je na Slovensku jeden z najväčších v rámci krajín OECD."

Jordánska
Pakistanu
austrálska
Inštitútu vzdelávacej politiky


Deficit vlády, ktorá bola v čase svetovej krízy, bol na priemernej úrovni Európskej únie, okolo 8 %. To bol priemerný deficit v tom čase.

Svetová hospodárska kríza začala bankrotom amerických finančných inštitúcií na jeseň 2008. Dopad tejto krízy sa naplno prejavil na štátnych príjmoch a výdavkoch až v nasledujúcom roku 2009. V danom roku bol deficit štátneho rozpočtu SR na úrovni 8% HDP. Avšak priemerný deficit krajín EU, ako uvádza Eurostat , bol na úrovni 6,8% HDP. Deficit krajín eurozóny bol ešte o 0,5% nižší a to na úrovni 6,3% HDP. Ak by sme do úvahy zobrali aj nasledujúci rok, tak ani tu by R. Fico nemal pravdu. Slovensko dosiahlo v roku 2010 deficit vo výške 7,9%, zatiaľ čo priemerný deficit európskej 27 bol 6,4%.

Eurostat


Iba by som trochu skorigovala, že som sa nezastávala (…) vyšetrovateľov v čase, keď ich zatýkali, ja som sa vyjadrila. Áno, keď po tom, ako rozhodol súd o tom, že ich väzobné stíhanie a dokonca trestné stíhanie, myslím, celkovo nebolo dôvodné.

Prezidentka sa k prípadu stíhania štyroch policajných vyšetrovateľov NAKA vyjadrila 22. októbra 2021, teda až po zverejní uznesenia Krajského súdu v Bratislave. Prezidentka vo vyhlásení na sociálnej sieti, reagovala na odôvodnenie súdu a skonštatovala , že považuje za veľmi znepokojujúce, že sú vyšetrovatelia predmetom bezdôvodného stíhania. Prezidentka vo svojom vyjadrení taktiež uviedla : „Moje vyjadrenia k prebiehajúcim vyšetrovaniam a tzv. vojne policajtov boli doposiaľ vždy zdržanlivé. Vyzývala som na rešpekt k deľbe moci, a teda na to, aby sme vychádzali z rozhodnutí súdov." Výrok hodnotíme ako pravdivý.

vyjadrila
po zverejní
skonštatovala
uviedla


Celé sa to začalo, aj celý tento národný konvent, októbrovou deklaráciou troch najvyšších ústavných činiteľov. To treba zdôrazniť. To je podľa mňa absolútne kľúčová vec, pretože je tu súzvuk na všetkých najvyšších ústavných postoch, že naša proeurópska a proatlantická politika bude zachovávaná (...).

Juraj Blanár vo svojom výroku spomína deklaráciu , na ktorej sa spoločne uzniesli traja najvyšší ústavní činitelia, Andrej Kiska, Robert Fico a Andrej Danko 23. októbra 2017. V rámci tej vyhlásili , že budú spoločne dbať o jasnú a zodpovednú komunikáciu proeurópskej a proatlantickej orientácie SR, a to navonok v zahraničí aj voči samotným občanom SR. Na túto deklaráciu, rovnako ako tvrdí Juraj Blanár, prirodzene nadviazali 22. februára 2018 na Národnom konvente s názvom #MYSMEEÚ . Výrok hodnotíme ako pravdivý. Prezident SR, predseda NR SR a predseda Vlády SR sa zhodli na tom, že Slovensko dokáže byť vplyvnou a sebavedomou krajinou iba v rámci súdržnej EÚ, pričom každý jeden z dôležitých problémov nedokáže vyriešiť žiaden štát EÚ samostatne. V deklarácií sa zaviazali taktiež aj o to, že budú podporovať budúcnosť Slovenska v jadre EÚ a kontinuálne prehlbovanie eurozóny. Budú sa zasadzovať za princípy rovnakého zaobchádzania na vnútornom trhu a nediskriminácie spotrebiteľov. Rovnako budú podporovať silný a múdry rozpočet EÚ, presadzovať kroky posilňujúce bezpečnosť slovenských občanov a podporovať plnenie spojeneckých záväzkov, ktorých súčasťou je dosiahnutie obranných výdavkov na úrovni 1,6 % HDP do roku 2020. "Som veľmi rád, že sme sa my traja zhodli a pripravili spoločné vyhlásenie k témam EÚ a k téme našej bezpečnosti, k nášmu členstvu v NATO. Je to dôležité pre našu krajinu, lebo ide o život našich ľudí, budúcnosť našej krajiny a bezpečnosť občanov. Pokladám za nesmierne dôležité, aby sme my traja vždy a pri každej príležitosti potvrdzovali smerovanie našej krajiny, hodnoty a spojenectvá, ku ktorým sa SR prihlásila." uviedol Andrej Kiska pre TASR . Na túto deklaráciu nadviazal Národný konvent s názvom #MYSMEEÚ , ktorý zorganizovalo Ministerstvo zahraničných vecí a európskych záležitostí SR 22. februára 2018. Cieľom tohto a v budúcností podobných podujatí je zlepšiť informovanosť verejnosti o členstve SR v EÚ, jeho výhodách, ale aj o zodpovednosti členských štátov za ďalšie dianie v Únii. Rezort diplomacie verí, že môže pomôcť zvýšiť účasť na budúcich eurovoľbách. Konvent o EÚ zapája do debaty o budúcnosti EÚ a Slovenska predstaviteľov politickej, akademickej, cirkevnej, mimovládnej a podnikateľskej sféry. Do debát chce zapojiť najmä mladú generáciu. „Konvent má byť platformou, ktorou chceme docieliť, že o EÚ sa nebude diskutovať len v Bruseli, ale aj tu doma.“ vyhlásil štátny tajomník rezortu Ivan Korčok. Rezort zahraničných vecí chce podujatím získať taktiež aj spätnú väzbu od občanov voči EÚ a prijímaným politikám. Dátum zverejnenia analýzy: 26.02.2018 Naspäť Nahlásiť chybu

deklaráciu vyhlásili #MYSMEEÚ zaviazali TASR #MYSMEEÚ vyhlásil


Pokiaľ má mesto zafinancovať biznis niekomu inému z verejných prostriedkov..., keďže pôvodne mal investor stavať autobusovú stanicu spoločne s biznis centrom za svoje vlastné prostriedky..

Investor Primum s.r.o stavia v Banskej Bystrici komplex Terminal Shopping Centrum ,ktorý sa skladá z nákupného centra a autobusovej stanice. 8. decembra 2015 schválilo Mestské zastupiteľstvo Banskej Bystrice investičný zámer odkúpiť dopravnú časť komplexu- autobusovú stanicu v hodnote 3,2 mil. eur bez DPH. Investor postaví AS a obchodné centrum za svoje vlastné prostriedky, ale po skolaudovaní a zapísaní do katastra, mesto odkúpi autobusovú stanicu. Mesto teda nefinancuje biznis niekomu inému. Zo svojho rozpočtu nevyčlenilo žiadne prostriedky na financovanie tohto projektu, keďže si zobralo bankový úver, čo je bežný postup.Ten by sa mal splácať poplatkami od dopravcov, ktorí tam budú jazdiť. Výrok teda hodnotíme ako zavádzajúci.

odkúpi
žiadne prostriedky
Výrok
povedal
autobusovú stanicu
vlastníkom
niekto iný
pdf
pdf


Minule sme narátali 61% tých dvoch veľkých PPP balíkov tvorili finančné nároky na výstavbu. Nie stavebné, nie údržba, nie prevádzka, ale finančné, ktoré kryjú zisky bánk, dividendy koncesionárov, zisky toto je nevýhodné pre štát.

Túto informáciu sa nám nepodarilo overiť. MF SR uvádza databázu PPP projektov aj so skutočnými výdavkami verejného sektora na ne, tu , avšak vyšpecifikovaným výdavkovým položkám sme sa nedostali.

tu


My vidíme, že sa v rámci kampane rozbehli tie argumenty typu, že tu istá skupina ľudí bude kradnúť deti pestounským rodinám roka alebo budú rodiča zatváraní za to, že nesúhlasia s obsahom vzdelávania na školách a tak ďalej. To sú argumenty, ktoré sú vyvrátené opakovane odborníkmi v daných oblastiach. Učiteľmi, psychológmi, sociológmi a tak ďalej...

Keď Macko hovorí o argumente "kradnutie detí" naráža pravdepodobne na oficiálne video AzR, v ktorom má homosexuálny pár odobrať dieťa z pestúnskej rodiny. Podľa zákona dieťa je možné súdnym rozhodnutím odobrať dieťa z pestúnskej starostlivosti len v prípade, ak si pestúni neplnia svoje povinnosti alebo ak o odobratie požiadajú sami (pestúnska starostlivosť tiež automaticky zaniká rozvodom). Video tak možno interpretovať ako odoberanie dieťaťa proti vôli pestúna. Argument o zatváraní rodičov do väzenia za nesúhlas s obsahom (sexuálneho) vzdelávania na školách sa taktiež v kampani Aliancie za rodinu objavil ( .pdf , s. 2), keď AzR hovorí o tom, že sa v zahraničí stali takéto prípady. (Takých prípadov sa naozaj vyskytlo niekoľko, vo všetkých boli ale rodičia poslaní do vynucovacej väzby potom, čo odmietli zaplatiť pokutu za neúčasť detí na sexuálnej výchove.) Ďalší z argumentov kampane je ten, že výchova dieťaťa párom rovnakého pohlavia ovplyvní psychický vývin dieťaťa, podľa psychológov ale takto vychovávané deti nie sú ohrozené a nemajú ani problém s pohlavnou identifikáciou. Výrok ako celkom hodnotíme ako pravdivý. Dátum zverejnenia analýzy: 02.02.2015 Naspäť Nahlásiť chybu

video zákona .pdf prípadov argumentov psychológov


My po nástupe nového vedenia, diverzifikačné zmluvy boli podpísané len zhruba na štvrtinu odberu z tej polovice, ostatné diverzifikačné zmluvy podpísalo nové vedenie po nástupe, ktoré nastupovalo v novembri 2023. Takže ak opozícia tvrdí, že zabezpečili oni diverzifikačné zmluvy, nie je to pravda.

Pred nástupom nového vedenia SPP v júni 2023 deklarovalo , že z iných ako ruských zdrojov vie pokryť 70 % spotreby svojich zákazníkov. Hovorca SPP Ondrej Šebesta vo vyjadrení pre Demagóg vo februári 2025 uviedol, že diverzifikačné kontrakty uzavreté v rokoch 2022 až 2023 pokrývali 50 % spotreby zákazníkov SPP za jeden rok. Nové vedenie podpísalo diverzifikačnú zmluvu so spoločnosťou SOCAR na dodávky plynu z Azerbajdžanu. V novembri 2024 by SPP v prípade potreby vedelo pokryť 100 % dodávok plynu pre svojich zákazníkov z diverzifikačných zmlúv. Diverzifikačné zmluvy podpísané predošlým vedením SPP vedeli pokryť viac ako štvrtinu odberu, preto výrok hodnotíme ako nepravdivý.

V tlačových správach SPP a vo vyjadreniach hovorcu SPP pre médiá je pojem diverzifikácia používaný v kontexte podpisu kontraktov, ktoré SPP umožňujú v prípade potreby pokryť dodávky plynu z iných ako ruských zdrojov.

S diverzifikáciou začala SPP po začiatku vojny na Ukrajine v roku 2022. V roku 2022 tvorili diverzifikované dodávky z iných zdrojov 36 % objemu plynu. Bývalé vedenie SPP uzavrelo zmluvy so spoločnosťami so spoločnosťami BP, ExxonMobil, Shell Energy Europe Limited, ENI a RWE.

Hovorca SPP Ondrej Šebesta vo vyjadrení pre Demagóg vo februári 2025 uviedol, že diverzifikačné kontrakty uzavreté v rokoch 2022 až 2023 pokrývali 50 % spotreby zákazníkov SPP za jeden rok.

Bývalý predseda predstavenstva a generálny riaditeľ SPP Miroslav Kulla vo Výročnej správe SPP za rok 2022, ktorá bola publikovaná v roku 2023, uviedol, že: „uzavretím diverzifikačných kontraktov na nákup plynu z ťažobných polí v Severnom mori a na dodávku skvapalneného plynu LNG vieme v súčasnosti pokryť viac ako 65% spotreby našich zákazníkov z iného ako ruského zdroja” (. pdf , s. 1).

Samotné SPP v júni 2023 vo vyjadrení médiám informovalo, že uzavretím týchto diverzifikačných kontraktov na roky 2023 a 2024 by malo vedieť pokryť približne 70 % spotreby svojich zákazníkov z iného ako ruského zdroja.

Po nástupe štvrtej vlády Roberta Fica ministerka hospodárstva Denisa Saková v novembri 2023 vymenila členov predstavenstva SPP, novým predsedom predstavenstva sa stal Vojtech Ferencz.

SPP v novembri 2024 uzavrela pilotný kontrakt so spoločnosťou SOCAR na dodávky plynu z Azerbajdžanu. Ďalej malo SPP v novembri 2024 uzavreté diverzifikačné obchodné zmluvy na nákup plynu z iného ako ruského zdroja so spoločnosťami BP, ExxonMobil, Shell, ENI a RWE. Hovorca SPP Ondrej Šebesta vo vyjadrení pre Demagóg vo februári 2025 uviedol, že diverzifikačné kontrakty poskytovali v roku 2024 50 percentnú objemovú rezervu, teda spolu s dodávkami od ruského dodávateľa malo SPP k dispozícii 150 % objedmu obvyklej dodávky pre svojich zákazníkov.

Súčasný predseda predstavenstva SPP Vojtech Ferencz uviedol , že diverzifikačné kontrakty, ktoré SPP uzavrelo sú flexibilné z hľadiska objemu aj dĺžky platnosti. SPP teda malo 50 percentnú objemovú rezervu, ktorú by v prípade potreby vedelo navýšiť na 100 %, čím by pre svojich zákazníkov vedelo diverzifikačnými zmluvami pokryť všetky dodávky plynu z iného ako ruského zdroja.

Vyjadrenie Ministerstva hospodárstva pre Demagog.sk z 13. 2. 2025:

„Pod diverzifikačnou zmluvou rozumieme nákup zemného plynu z iného ako ruského zdroja. Predošlý manažment spoločnosti prijal rozhodnutie o zabezpečení diverzifikačných kontraktov na úrovni 50% ruského toku. Na toto rozhodnutie existuje rezolúcia predstavenstva spoločnosti. Ruský tok bol na úrovni cca 31TWh ročne, rozhodnutie o uzavretí diverzifikačných zmlúv na úrovni cca 15,8 TWh. Z tohto objemu, len 3,93 TWh boli transakcie realizované za pôsobenia predošlého manažmentu, konkrétne nákupom dňa 19. 10. 2023. Za súčasného manažmentu boli podpísané ďalšie diverzifikačné kontrakty, aktuálna úroveň diverzifikačných kontraktov je na úrovni cca 14,79 TWh (polovica predajného portfólia SPP). Vyjadrenie pani Sakovej teda je pravdivé.”

deklarovalo podpísalo vedelo SPP diverzifikácia pokryť tvorili uzavrelo pdf pokryť vymenila uzavrela dodávky uviedol vedelo


20 (opatrení z programu "Singapur", pozn.) už v tomto roku sa začalo aj realizovať na nové investície v hodnote 4 miliardy eur. Všetky primárne sú koncentrované na východné Slovensko, kde sa aj rozbehla už plným prúdom.

Vládny projekt Singapur je zameraný na zlepšenie podnikateľského prostredia. Celkovo by malo ísť o 100 opatrení. To, či ich podarilo 20 začať realizovať v tomto roku a primárne na východnom Slovensku sme však nenašli. Server aktualne.sk zo 6. júna 2011: "Združenie podnikateľov Slovenska (ZPS) víta projekt SINGAPUR zameraný na podstatné zlepšenie podnikateľského prostredia, ktorý dnes predstavili premiérka Iveta Radičová a minister hospodárstva Juraj Miškov. Ako povedal prezident ZPS Ján Oravec, je to splátka dlhov, ktoré v tejto oblasti vláda voči podnikateľom mala, keďže sa k tomu zaviazala aj vo svojom programovom vyhlásení. "Vzhľadom na doterajšie skúsenosti sme opatrní v hodnotení plánovaných opatrení, počkáme si na ich realizáciu a výsledok. Budeme pozorne sledovať postup a určite, v prípade, ak sa avizovaných okolo 100 opatrení nebude implementovať, budeme na to intenzívne poukazovať. Práve s implementáciou rôznych opatrení máme na Slovensku nemalé problémy," zdôraznil Ján Oravec."

aktualne.sk


Všetky doterajšie konania, ktoré sa týkajú akýchkoľvek žalôb voči štátu (vo veci zákona o zákaze zisku zdravotných poisťovní, pozn.), dopadli pre štát dobre.

Fico hovorí o súdnych konaniach týkajúce sa sporného zákona o zákaze ziskov zdravotných poisťovní ako príkladu možnosti vyvlastniť súkromné poisťovne. Kým štát vyhral spor, kde súd priznal štátu právo zakázať súkromné poisťovne, v konaniach ohľadom zákazu zisku Slovensko nebolo úspešné. Výrok tak hodnotíme ako nepravdivý. Medzinárodný arbitrážny súd v máji tohto roka rozhodol spor medzi štátom a holandskou poisťovňou Achmea, akcionárom Union zdravotnej poisťovne. Slovensko túto arbitráž vyhralo keď arbitráž potvrdil právo štát rozhodnúť sa koľko zdravotných poisťovní bude fungovať na trhu. Na základe toho nám Achmea bola povinná vyplatiť právne náklady v celkovej výške 1,01 milióna eur a náklady tribunálu v sume viac ako 340 tisíc eur. V spore ohľadom zákazu zisku však v decembri 2012 Medzinárodný arbitrážny tribunál rozhodol v prospech Achmea ohľadne zákona o zákazu zisku. Achmea žalovala Slovensko za to, že prvá Ficova vláda zakázala majiteľom zdravotných poisťovní, aby si vyplatili zisk. V tejto arbitráži už dal tribunál Achmei za pravdu a Slovensko malo zaplatiť 25 miliónov eur. Štát sa neúspešne obrátil na Najvyšší spolkový súd Nemecka s tým, že rozhodnutie podľa neho nie je platné, pretože arbitrážny súd o tejto veci nemá rozhodovať. O tejto veci má ešte rozhodovať Vyšší krajinský súd vo Frankfurte. Slovensko zatiaľ holandskej spoločnosti odmietlo vyplatiť odškodné, Achmea tak zablokovala takmer 30 miliónov eur, ktoré mal štát na zahraničných účtoch. Dátum zverejnenia analýzy: 24.11.2014 Naspäť Nahlásiť chybu

rozhodol rozhodol žalovala neúspešne


...od roku 2012 ako Smer nastúpil do vlády, sociálna demokracia neustále ponúkala na ročnej báze rôzne typy opatrení, ktoré pomáhali pri zvyšovaní životnej úrovne. Veď si len spomeňme, ako sme rozširovali kapacity školských a predškolských zariadení. Ako sme pomáhali rodinám pri nákupe tepelných čerpadiel alebo iných technológií, ktoré znižujú náklady na energie v domoch.

Je pravdou, že v roku 2015 k tretiemu výročiu vlády, bolo vydaných 100 najdôležitejších opatrení vlády , ktoré boli prijaté od roku 2012, avšak Demagóg.sk overoval presnosť týchto opatrení, a aj napriek tomu, že väčšina bolo presných, nachádzali sa tam aj neoveriteľné a nepresné opatrenia.

opatrení vlády
Demagóg.sk
zvýšenia kapacít
preinvestovať
nedostatkov
Zelená domácnostiam
rozpočet


...podľa tohto prieskumu aj vyplýva, že by som zo všetkých kandidátov mal najväčšie šance poraziť aj pána Šefčoviča aj pána Harabina v druhom kole…

Prieskum, o ktorom hovorí Mistrík, simuluje dva možné scenáre, že do druhého kola sa dostane buď Maroš Šefčovič s Robertom Mistríkom, alebo Maroš Šefčovič so Zuzanou Čaputovou. Výsledok týchto simulácií je, že Mistrík by mal šancu poraziť v druhom kole Šefčoviča. Respondentom však neboli položené otázky týkajúce sa možnosti, že do druhého kola postupujú Mistrík so Štefanom Harabinom. Výrok hodnotíme ako nepravdivý.

Prieskum agentúry FOCUS ( .pdf ), ktorý bol vykonaný pre hnutie OĽaNO ukazuje preferencie voličov v prvom, ale aj druhom kole prezidentských volieb. Prvá otázka, ktorá bola položená 1002 respondentom znela nasledovne: "V polovici marca sa na Slovensku uskutočnia prezidentské voľby. Prečítam Vám postupne zoznam 15 kandidátov, ktorí kandidujú na prezidenta Slovenska. Ak by sa tento víkend konali prezidentské voľby a kandidovali by nasledujúci kandidáti, ktorého z nich by ste volili za prezidenta?" 7,3 % opýtaných by voliť nešlo a 23,7 odpovedalo neviem. 69,0 % respondentov by voliť šlo a svoje preferencie by v prvom kole rozdelilo nasledovne:

Respondentom boli položené ešte dve otázky týkajúce sa druhého kola prezidentských volieb, kde sa predpokladalo, že do druhého kola sa dostane buď Maroš Šefčovič s Robertom Mistríkom, alebo Maroš Šefčovič so Zuzanou Čaputovou. V prípade dvojice Šefčovič – Mistrík by v druhom kole tesne uspel Robert Mistrík (Šefčovič – 49,3 %, Mistrík – 50,7 %). Z dvojice Šefčovič – Čaputová by bol úspešnejší Maroš Šefčovič (Šefčovič – 51,9 %, Čaputová – 48,1 %).

.pdf


Dôležité je to, že pred dvoma rokmi ste povedali, že hlavou drogového, drogovej scény na Slovensku je Baki Sadiky. Jeho gang sme rozložili, zadržali sme 12 kilogramov heroínu, čo bola najväčšia historická dodávka, alebo vlastne objem heroínu na Slovensku, jeho gang sme rozložili

Podľa portálu ta3.com: "Policajti rozbili na východe Slovenska drogový gang a zadržali rekordné množstvo heroínu. Až 12 kilogramov tejto drogy zaistili počas akcie v okresoch Poprad a Kežmarok. Zadržali pritom 3 osoby. Nie je vylúčené, že za touto skupinou stojí údajný drgový bos Baki Sadiki." Plus Jeden deň k tomu neskôr napísal : "V septembri 2008 policajti zhabali pod Vysokými Tatrami, kde Sadiki žil so svojou rodinou a podnikal, 10 kilogramov heroínu najmenej za 3,35 milióna eur. Baki Sadiki spolu s ďalšími obvinenými podľa prokuratúry všetko riadil. Heroín a jeho balenie zabezpečoval v Turecku. Informácie, na základe ktorých polícia Sadikiho obvinila, získali od jedného z členov gangu po tom, čo ho zadržali. Vo väzbe je aj ďalší Slovák, ostatní sú cudzinci. Obvinení sú zatiaľ štyria, keďže dvoch ďalších údajných členov gangu poznajú len podľa prezývok. „Baki S. je trestne stíhaný od 16. februára 2010,“ povedal riaditeľ odboru osobitného určenia Generálnej prokuratúry Peter Šufliarsky. Bakiho Sadikiho obvinili z obzvlášť závažného zločinu nedovolenej výroby omamných a psychotropných látok, jedov a prekurzorov, ich držania a obchodovania s nimi. Hrozí mu až doživotný trest."

rozbili
k tomu neskôr napísal


Hovoril som o piatich riešeniach strany SaS, to je riešenie číslo 3 je zriadenie dvoch veľkých táborov. Jeden by mohol a mal byť buď na území Turecka alebo na území Srbska, druhý v severnej Afrike.

Juraj Droba hovoril o pláne strany SaS, ako vyriešiť krízu s utečencami. V päťbodovom pláne sa nachádza aj riešenie o vytvorení dvoch veľkých táborov. Aj napriek tomu, že je v tomto pláne uvedené ako bod číslo 2, výrok hodnotíme ako pravdivý.

Plán


A by sme radi vedeli, keby ste vy úplne jasne a detailne popísali, čo chcete v protikrízových opatreniach robiť, lebo napríklad to, že je ten rozpočet vyzerá tak ako vyzerá, a bol nastavený na nereálnych 4,6 % pri nereálnom raste 1,7 %, čomu už dnes nikto neverí, bolo aj to, že ste zamlčali nejakých 30 alebo 40 opatrení a nikdy ste ich verejnosti neodprezentovali.

Komentár k makroekonomickej prognóze (vypracoval Inštitút finančnej politiky, 4. november 2011): IFP preto pristúpilo k opätovnému zníženiu prognózy rastu ekonomiky v roku 2012 na 1,7%. Prognóza vybraných indikátorov vývoja ekonomiky SR (2. november 2011): Podľa údajov dostupných v danej prognóze je predpokladaný deficit v roku 2012 na úrovni 4,8% HDP. Očistený od vplyvu 2. dôchodkového piliera je plánovaný na 3,6% HDP.

Komentár k makroekonomickej prognóze

SITA


...Pôdohospodárska platobná agentúra okrem kontrol na mieste pomocou GPS prístrojov kontroluje cez takzvané otvorené satelitné okná a tie okná sa posúvajú v rámci Slovenska o rozlohe 30 na 30 kilometrov alebo 40 na 40 kilometrov.

Analytické prístupy pomáhajú Pôdohospodárskej platobnej agentúre (PPA) pri hľadaní neoprávnených žiadateľov o eurodotácie. PPA kontroluje územia žiadateľov o dotácie prostredníctvom GPS zariadení a taktiež prostredníctvom diaľkového prieskumu Zeme za využitia satelitných snímkov. Výrok preto hodnotíme ako pravdivý.

PPA používa analytiku na kontrolovanie miest a aj pri výbere plôch, ktoré sú snímané prostredníctvom satelitov. Najčastejšie sa veľkosť plochy, ktorú žiadateľ deklaruje v žiadosti o podporu, kontroluje priamo na mieste, kde sa plocha meria prostredníctvom GPS prístrojov. Druhý spôsob, ktorý sa na kontrolu využíva, je tzv. diaľkový prieskum zeme (DPZ) v prípade, keď si agentúra objedná zhotovenie satelitných snímkov.

Podľa projektu Geodata Store býva diaľkový prieskum považovaný za najobjektívnejšiu a najrýchlejšiu metódu kontroly poľnohospodárskych dotácii na základe obhospodarovanej plochy. Komisia Európskej únie členské štáty podporuje vo využívaní takejto formy overovania informácii. Kontrola poľnohospodárskych dotácii sa realizuje vo Výskumnom ústave pôdoznalectva a ochrany pôdy ako delegovaná činnosť PPA. Kvôli rozpočtu sa však takéto kontroly uskutočňujú len v limitovanom rozsahu. Z tohto dôvodu je potrebné, aby tieto okná, a teda oblasti určené pre diaľkový prieskum Zeme v rámci ktorých budú plochy zaznamenané, pokrývali čo najviac plôch rizikových žiadateľov.

Podľa L.Vágnerovej, riaditeľky odboru rizikovej analýzy PPA, je Slovensko jednou z mála krajín, ktorá robí výber okien pre diaľkový prieskum Zeme na základe analytiky.

Odbor rizikovej analýzy PPA využíva štatistickú analýzu aj pri odhaľovaní interných chýb a tiež súvislostí medzi systematickými a zrejmými chybami. V budúcnosti by agentúra chcela pomocou využitia sofistikovanejšej metódy viacrozmernej štatistickej analýzy predpovedať rizikovosť vzoriek.

Podľa Výskumného ústavu pôdoznalectva a ochrany pôdy sa od roku 2004 do roku 2009 veľkosť satelitných okien zväčša pohybovala vo veľkosti 20 x 20 kilometrov ( .pdf , s.10).

V súčasnosti nie sú dostupné informácie o konkrétnej veľkosti satelitných okien, no je možné, že ich veľkosť môže variovať podľa potreby konkrétnej analýzy.

Podľa Podľa .pdf


... najviac nadčasov z celej Európskej únie, najviac nočných z celej Európskej únie na Slovensku, veď vlastne až 23% všetkých zamestnancov pôsobí a pracuje aj v noci. Priemer Európskej únie, vrátane Bulharska, Rumunska je 11%

Slovensko má skutočne najvyšší počet pracujúcich v noci, pričom "aj v noci" pracuje 22,7 % Slovákov. Priemer EÚ je 12, 4 % zamestnancov pracuje "aj v noci". Výrok hodnotíme ako pravdivý. Štatistiky Európskej komisie uvádzajú, že v roku 2016 na Slovensku pracovalo pravidelne v noci 16,4 % všetkých pracujúcich vo veku od 15 do 63. Je to najvyšší podiel v celej EÚ. Priemer EÚ (28 aj 27) je na úrovni 6,1 %, priemer eurozóny na 6,7 %. Nikdy v noci nepracuje 77,3 % občanov Slovenska, priemer EÚ je 86,1 %. Aj v noci niekedy pracuje 6,3 % občanov Slovenska, teda celkovo 22,7 % Slovákov pracuje aj v noci. Príležitostne aj v noci pracuje 7,1 % Rumunov a 9,1 % Bulharov – v Rumunsku tak aj v noci pracuje 12,3 %, v Bulharsku 13,2 % pracujúcich. V priemere v EÚ aj v noci pracuje 12,4 % pracujúcich. Dátum zverejnenia analýzy: 27.11.2017 Naspäť Nahlásiť chybu

Európskej komisie


...nakoniec stotožnil sa (maďarský prezident s pozíciou Viktora Orbána, pozn.) vo viacerých otázkach, lebo mal aj nepríjemné otázky na tejto návšteve.

Podľa správy tlačového oddelenia Prezidenta SR , pri nedávnej návšteve Slovenska maďarský prezident Schmitt obhajoval napríklad maďarský zákon o dvojitom občianstve, ktorý navrhol súčasný maďarský premiér V. Orbán. Schmittovi sa nepáči slovenská legislatíva, ktorá na zmieňovaný zákon reaguje nasledovne : "...maďarský zákon o dvojitom občianstve obhajoval maďarský hosť argumentom, že slovenskí občania maďarskej národnosti sú trestaní slovenskou legislatívou tým, keď získaním maďarského občianstva automaticky strácajú slovenské. Pritom maďarskej strane ide podľa Schmittových slov iba o "morálne posilnenie integrity maďarského národa." V zmienenej správe je tiež uvedené, že prezident Schmitt vzniesol aj otázku slovenského jazykového zákona: "Pál Schmitt zároveň zdôraznil maďarské postoje v otázke slovenského jazykového zákona, podľa ktorých má Budapešť obavy zo sankcií za jeho porušovanie. "Dúfame, že otázka jazykového zákona nie je ešte definitívne uzavretá." Schmitt taktiež obhajoval kontroverzný mediálny zákon .

navrhol

nasledovne

mediálny zákon


To v žiadnom prípade nie je žiadne špicľovanie a sledovanie nikoho a toto (využívanie dát od mobilných operátorov, pozn.) bolo predstavené kvôli tomu, aby sme mali a mohli zabezpečiť kontrolu práve v súvislosti aj s dodržiavaním tých karanténnych opatrení s tým, aby sme vedeli ľuďom podať informáciu, či mohli byť alebo boli v styku s niekým pozitívne testovaným a mohli sme ich patrične o tom upovedomiť.

Zákonným účelom novým právomocí štátu pri zbieraní údajov o telefonickej komunikácii je efektívnejší boj proti koronavírusu. Tvrdenie Romana Mikulca preto hoddotíme ako pravdivé. 25. marca parlament schválil tzv. lex korona, ktorý o.i. dáva štátu možnosť zbierať od mobilných operátorov údaje o občanoch bez súhlasu súdu. Podľa tohto zákona bude môcť Úrad verejného zdravotníctva spracovať v anonymnej forme údaje o telekomunikácii, aby na základe nich vedel vytvárať štatistické modely vývoja pandémie. Úrad však bude môcť zbierať dáta aj neanonymne , a to „na účel identifikácie príjemcov správ, ktorým je potrebné oznámiť osobitné opatrenia (úradu)” - a len v tomto rozsahu. Predpokladá sa, že má ísť o ľudí, ktorí sú pozitívne testovaných na koronavírus a ľudí, ktorí s nimi prišli do kontaktu. Mobilní operátori budú tieto údaje musieť poskytnúť Úradu verejného zdravotníctva na základe „odôvodnenej písomnej žiadosti”. ÚVZ ich môže zbierať, spracovávať a uchovávať do 31. decembra 2020.

schválil dáva bude bude neanonymne Predpokladá budú môže


... povinné zverejňovanie zmlúv. Žiadna zmluva nemôže byť platná, kým nie je zverejnená. Vaša strana to nepodporila, prečo, to už vy odpovedajte.

Je pravdou, že počas vlády Ivety Radičovej bol prijatý zákon, ktorý ukladá povinnosť verejnoprávnym inštitúciám zverejňovať zmluvy, ktoré sa týkajú nakladania s verejnými prostriedkami. Zmluvy nadobúdajú účinnosť až po ich zverejnení na internete. Figeľ hovorí o platnosti. Vzhľadom na to, že je pravdou, že poslanci SMER-SD za návrh nehlasovali a Figeľom použitá platnosť nie vždy vylučuje s účinnosťou výrok hodnotíme ako pravdivý. Aktuality.sk , 24. septembra 2014: "V praxi sa častokrát pojem účinnosti zmluvy zamieňa s pojmom platnosť zmluvy. Zmluva je platná, keď spĺňa všetky podstatné náležitosti vymedzené príslušným právnym predpisom, napríklad označenie zmluvných strán, predmet zmluvy, podpísanie zmluvy. Účinnosť je skutočnosť, že zmluva začala spôsobovať právne účinky (následky), teda, že sa možno úspešne domáhať plnenia zo zmluvy. Napríklad v zmluve si zmluvné strany určia, že zmluva je účinná od určitého dňa, alebo že je účinná už podpisom zmluvy a pod. Čiže platnosť a účinnosť zmluvy nemusí nastať v tom istom okamihu." Zákon bol schválený 9. decembra 2010 a účinnosť nadobudol 1. januára 2011. "(1) Ak zákon ustanovuje povinné zverejnenie zmluvy, zmluva je účinná dňom nasledujúcim po dni jej zverejnenia" Strana SMER-SD odmietla hlasovať za tento návrh . Po voľbách v roku 2010 poslnaci vládnej koalície Ivety Radičovej povinné zverejňovanie zmlúv schválila , avšak poslanci strany SNS a Smer sa hlasovania zdržali, alebo hlasovali proti. Neskôr však zástupcovia Smeru vyhlásili, že tieto opatrenia podporujú. Dátum zverejnenia analýzy: 12.01.2015 Naspäť Nahlásiť chybu

Aktuality.sk Zákon návrh schválila


A ja sa necítim tým nijako viazaný (voľbou Čentéša. pozn.), o to menej keď som nebol ani poslancom Národnej rady a už vôbec nie ako nejaký funkcionár SDKÚ-DS, bol som obyčajný bratislavský župan

Je síce pravdou, že od roku 2009 pôsobí Frešo ako bratislavský župan a v čase pôsobenia vlády I. Radičovej nebol poslancom v NR SR. Nie je však pravdou, že nezastával žiadnu funkcionársku pozíciu v stane SDKÚ-DS. Podľa dostupných informácií bol od roku 2008 Frešo predsedom miestneho zväzu SDKÚ-DS v bratislavskej časti - Starom meste . Informáciu, že P. Frešo je šéfom miestneho zväzu SDKÚ-DS s Starom meste priniesla aj agentúra ČTK . Pavol Frešo teda nebol len bratislavský župan, ale bol aj politický funkcionár SDKÚ-DS v čase pôsobenia vlády I. Radičovej a teda aj voľby Čentéša v júni 2011. Výrok hodnotíme ako nepravdivý.

Frešo
predsedom
SDKÚ-DS
Starom meste
ČTK


...a každý obyvateľ Slovenska batoľaťom počnúc a penzistom dôchodcom končiac ušetril alebo neprišiel o 150 eur...

Ak rátame s počtom obyvateľov 5,4 milióna, tak to vychádza približne 151 eur na jedného obyvateľa SR.


... v roku 2015, kedy som zdedila úverové zaťaženie 2,5 percenta (...) Dnes je situácia taká, že tieto úvery sme reštrukturalizovali a máme 0,9 percent na týchto úrokoch ...

Zmenou úverových vzťahov sa Prešov začal zaoberať v roku 2015, keďže mesto by v roku 2018 okrem pravidelných mesačných úhrad muselo zaplatiť ešte jednu splátku vo výške vyše 3 miliónov eur. Po rokovaniach s bankami sa od roku 2016 úroková sadzba niektorých úverov znížila na 0,9 % p. a. a pri najväčšom úvere na 0,8 % p. a. Takéto zníženie úrokovej sadzby sa však netýka všetkých úverov, ktoré mesto čerpá. Rovnako neplatí, že pred nástupom Turčanovej boli všetky úvery zaťažené rovnakou sadzbou 2,5 % p. a., čo dokazuje Správa o záverečnom účte mesta za rok 2014 ( .pdf , s. 27). Keďže zmena úverového na 0,9 % p. a. neplatí všeobecne a vzťahuje sa iba na niekoľko úverov, hodnotíme výrok ako zavádzajúci.

mesačných .pdf .pdf vedúca


Tam (vo Fínsku - pozn.) je to trošku inak, pretože tam nastupuje dieťa do prvej triedy 7-ročné, končí 16-ročné, áno, a po 16 rokoch sa vyberá priemer, dávajú do počítačov a idú odporúčania. Idú samozrejme nie striktne, že tak to musí byť. Odporúčania pre dieťa, pre rodiča, podľa priemeru v tej škole, kam to dieťa, aký má talent a ktorým smerom je orientované.

Výrok ministra Čaploviča hodnotíme ako neoveriteľný, nakoľko sa nám nepodarilo získať žiadne informácie o systéme odporúčaní vo fínskom školstve, ktorý vo svojom výroku spomína. Podľa oficiálnej stránky Fínskej rady pre vzdelávanie je naozaj pravda, že základnú školskú dochádzku začínajú fínske deti v 7 -mich rokoch a končia v 16 -tich (v prípade, že nepotrebujú nejaký ročník opakovať, alebo nepotrebujú špeciálny desiaty ročník). V informáciách na stránke Rady sa ďalej uvádza, že každý študent, ktorý ukončil celú osnovu základného vzdelávania, je spôsobilý na vzdelávanie druhého stupňa. Žiaci si môžu vybrať medzi všeobecnými alebo odbornými strednými školami. V niektorých prípadoch môže byť fínsky žiak prijatý na strednú školu aj bez naplnenia národnej osnovy pre základné vzdelávanie, ak sa predpokladá, že má dostatočné vedomosti na takéto štúdium (stáva sa najmä v prípade, ak študoval v zahraničí). Fínska rada pre vzdelávanie ďalej uvádza , že základným kritériom pre prijatie na strednú školu je priemerná známka z certifikátu získaného na konci základného štúdia. Škola si však vytvára vlastné podmienky pre prijatie, dôležité je, že všetci uchádzači musia mať podmienky rovnaké. Celé prijímacie konanie sa vybavuje cez Jednotný systém žiadostí (Joint application system), ktorý je plne elektronický. Dátum zverejnenia analýzy: 15.04.2013 Naspäť Nahlásiť chybu

oficiálnej stránky
uvádza


My sme už poslali policajnú jednotku aj do Slovinska, aj do Maďarska, aj teraz do Macedónska.

Podobný výrok sme overovali V politike 10. januára 2016. Je pravdou, že v októbri a novembri 2015 Slovensko poslalo policajtov do Maďarska a Slovinska, aby chránili hranice, a podieľali sa na udržaní poriadku v súvislosti s utečeneckou krízou. Vo februári 2016 Slovensko poslalo ďalších policajtov aj do Macedónska. Výrok hodnotíme ako pravdivý. Najprv poslalo Slovensko 20. októbra 2015 50 policajtov do Maďarska, na ochranu srbsko-maďarskej hranice. Toto bola doposiaľ najväčšia jednotka slúžiaca mimo hraníc Slovenskej republiky. Išlo o 50-člennú policajnú jednotku, zloženú z 20 policajtov Úradu hraničnej a cudzineckej polície PPZ so skúsenosťami s ochranou hraníc, ktorých doplnili príslušníci obvodných policajných oddelení najmä z južných častí Slovenska z Košického a Banskobystrického kraja. Slovenskí policajti odišli do Slovinska 6. novembra 2015, aby pomáhali chrániť slovinsko-chorvátsku hranicu, ako aj udržať verejný poriadok vo vnútrozemí v súvislosti s utečeneckou krízou. Išlo o 20 príslušníkov Policajného zboru. Ministerstvo vnútra SR informovalo 6. januára 2016, že 1. februára 2016 pošle Slovensko ďalších 25 policajtov do Macedónska na stráženie macedónsko-gréckej hranice, ako sa aj stalo . Dátum zverejnenia analýzy: 15.02.2016 Naspäť Nahlásiť chybu

V politike
poslalo
odišli
pošle
stalo


...dali sme si urobiť tri prieskumy do agentúry Focus, aby sme sa nerozhodovali na základe jedného prieskumu a chceli sme vedieť, ako to cítia naši voliči. Voliči hnutia Obyčajní ľudia a nezávislé osobnosti, teda v skratke OĽaNO alebo teda hnutia NOVA, že ako by prijali takýto spoločný postup. Z tých prieskumov áno, tie boli optimistickejšie. Tie hovorili o tom, že by sme mali mať niekde okolo 11%, keď pôjdeme takto spoločne.

Informácie o spomínaných troch prieskumoch od agentúry Focus sa nám nepodarilo nájsť. Urobili sme však prehľad volebných preferencií volebnej koalície OĽANO-NOVA od augusta 2015 po december 2015 podľa informácií, ktoré sme získali s volebných prieskumov rôznych agentúr. V žiadnom z týchto prieskumov nezískali 11%. Pripomíname, že ako volebná koalícia musia získať 7%, aby sa dostali do NRSR.

volebných prieskumov


Je tu svedok, pán Beňa, ktorý za to, že bol v kolúznej väzbe, tak sa pýtam, čo všetko musel preto urobiť, aby sa mu zmiernil trest z 20 až 25 rokov na to, že dostal podmienku a 14 tisícovú pokutu, a pritom zobral 20 tisícový úplatok, ešte na tom 6000 zarobil a je vonku.

Bývalý SIS-kár Boris Beňa na úplatku nezarobil, peniaze totiž podľa súdu neprevzal. Tvrdenie Ladislava Kamenického preto hodnotíme ako nepravdivé. Boris Beňa, bývalý funkcionár Slovenskej informačnej služby, bol obvinený za „ prijímanie úplatku a prečin ohrozenia dôvernej a vyhradenej skutočnosti . ” Beňovi pôvodne hrozilo doživotie za vydieranie, neskôr bol jeho prípad vylúčený na samostatné konanie a zmenila sa kvalifikácia jeho tresteného činu. Po prekvalifikovaní skutku Beňovi po novom hrozlo 3 až 10 rokov, uzavrel však dohodu o vine a teste a bol odsúdený na „ tri roky podmienečne so skúšobnou lehotou na päť rokov a peňažný trest 14-tisíc eur.” Beňa od istého momentu spolupracuje s políciou a vypovedá aj v iných kauzách. Nesedí však tvrdenie, že aj po pokute od súdu zarobil na úplatku. Beňa mal mať prisľúbený úplatok 50-tisíc eur, podľa predsedu Špecializovaného trestného súdu Jána Hrubalu ho však neprevzal .

obvinený hrozilo odsúdený spolupracuje neprevzal


Ako predseda strany môžem zvolať mimoriadny kongres a toto moje právo a to samotné zvolanie kongresu potvrdila aj naša rozhodcovská komisia, čiže ja som konal presne podľa pravidiel, aké máme napísané v našich stanovách a v rokovacom poriadku.

V stanovách SaS (článok VI. bod 2) stojí, že „ v naliehavom prípade môže predseda strany zvolať mimoriadny kongres ”. Richard Sulík teda toto právo skutočne má. Podľa stanov strany Rozhodcovská komisia „ rozhoduje v sporoch medzi členmi strany a orgánmi strany a medzi orgánmi strany navzájom ”. Jej rozhodnutia sú internou záležitosťou SAS. Richard Sulík poskytol portálu Demagóg.SK uznesenie komisie zo 6. septembra 2019, v ktorom komisia konštatuje, že „mimoriadny kongres zvolaný predsedom strany Richardom Sulíkom elektronickou poštou dňa 5.8.2019 bol zvolaný v súlade so stanovami strany." Výrok preto hodnotíme ako pravdivý.

stanovách


Za bývalého obdobia raz do mesiaca mával premiér svoju reláciu v Slovenskom rozhlase. Ja som za týchto 6 mesiacov túto možnosť využila iba jeden jediný raz.

SRo1 na svojej webovej stránke uvádza, že posledná sobota v mesiaci je vyhradená na diskusiu s predsedom vlády. Iveta Radičová túto možnosť využila zatiaľ iba raz. Porovnanie s vystúpeniami R. Fica v minulom volebnom období nedokážeme spracovať. V archíve sú dostupné len relácie od septembra tohto roku.

webovej stránke


...Vy sám hovoríte v materiály, ktorý ste vy sám predkladali na vládu v roku 2007 hovoríte, citujem, citujem z materiálu pána Počiatka: V posledných rokoch prešlo Slovensko hlbokými štrukturálnymi zmenami, ktoré mu pomohli dosiahnuť súčasné pozitívne makroekonomické výsledky. A on ich vymenováva. A on tvrdí, že pravica nikdy nevie hľadať komplexné riešenie...

danú správu, kde by Počiatek niečo podobné tvrdil, sa nám nájsť nepodarilo.


Sú obvinení a dokonca už dnes obžalovaní traja bývalí ministri.

Robert Kaliňák v tomto prípade hovorí o ministroch, ktorí boli obvinení a obžalovaní z korupcie. Obžalobe aktuálne čelia dvaja ministri výstavby a regionálneho rozvoja Marián Janušek (minister za SNS v období 2006 – 2009) a Igor Štefanov (minister za SNS v období 2009-2010). Tretí bývalí minister, o kom Kaliňák hovorí, je László Szigeti ( minister školstva za SMK v období február 2006 - júl 2006). Všetci traja menovaní boli skutočne obvinení a obžalovaní z dôvodu zneužívania svojej funkcie a korupčného správania. Výrok preto hodnotíme ako pravdivý.

"V tzv. nástenkovom tendri rezortu výstavby z roku 2007 za 3,6 miliardy korún (119,5 milióna eur), zverejnenom na informačnej tabuli ministerstva na uzavretej chodbe, uspelo ako jediný účastník konzorcium aj s firmami Zamedia a Avocat.

Tie boli považované za blízke vtedajšiemu predsedovi SNS Jánovi Slotovi, ktorý bol koaličným partnerom Roberta Fica. Po prevalení kauzy na verejnosť prišiel Janušek o kreslo a neskôr bol odvolaný aj jeho nástupca Štefanov. V roku 2011 ich polícia obvinila. (...)

Vyšetrovanie prípadu polícia už v minulosti raz uzavrela, ale prokuratúra jej ho vtedy vrátila na došetrenie."

Lesníci tvrdili, že ak by sa popadané drevo vyťažilo, škoda by nebola taká veľká. Znalci ju odhadli na 13 miliónov eur (...) Bývalí politici sa totiž priklonili na stranu ochranárov, ktorí tvrdili, že z rezervácií sa nesmie vyťahovať popadané drevo, ale všetko sa má nechať na samovývoj. "

V máji 2016 navrhoval vyšetrovateľ kriminálnej agentúry zastavenie trestného stíhania v prípade dvoch bývalých ministrov, čaká sa na rozhodnutie prokurátora.

Prví dvaja
obvinení
Nástenkový tender
dokončil
obvinili
Pravda
pojednávanie
obvinenia
navrhoval


Nemecko do roku 2024, kedy sme sa my zaviazali, resp. sľúbili, lebo to nie je právny záväzok, že dáme 2 % HDP na zbrojenie... Nemci povedali, že dajú 1,5 %... urobme to isté, znížme zbrojenie na 1,5 %, (obranyschopnosť nebude nijakým spôsobom ohrozená), ale za tie peniaze ušetríme ročne takmer pol miliardy, za celé volebné obdobie takmer dve miliardy.

Slovensko by znížením ročného rozpočtu pre rezort obrany na 1,5 % ušetrilo takmer 2 miliardy eur za najbližšie volebné obdobie. (Iba) V priemere by tak išlo o pol miliardy ročne. Nemecko v roku 2020 znížilo obranný rozpočet, svojho záväzok investovať 2 % posunulo na neskôr. Tvrdenie Eduarda Chmelára hodnotíme ako ešte pravdivé. Pred vstupom do NATO sa Slovensko zaviazalo navýšiť výdavky na obranu na hodnotu 2 % HDP. Ide však iba o deklarovaný sľub, nie právny záväzok voči Aliancii, ktorý by bol ukotvený vo Washingtonskej zmluve . Nemecka v roku 2020 investuje do obrany 1,42 % HDP. Podobne ako ostatné členské štáty NATO, aj Nemecko dalo prísľub o dosiahnutí sľúbeného obranného rozpočtu do roku 2024. Po nepredvídanom poklese ekonomiky a príjmov z daní bol Berlín nútený svoje dlhodobé ciele pozmeniť. Z odhodlania naplniť svoj záväzok však nezišiel. Podľa najnovších odhadov by malo Nemecko 2 % dosiahnuť začiatkom nasledujúcej dekády. Dlhodobý plán rozvoja obrany s dôrazom na výstavbu a rozvoj ozbrojených síl Slovenskej republiky s výhľadom do roku 2030, ako sám podotýka, „ je založený na predpoklade, že bude naplnený prísľub daný v NATO a súčasne splnená časť podmienok na zapojenie sa do PESCO v rámci EÚ, teda vyčleňovať na obranu 1,6 % z HDP do roku 2020 a 2 % z HDP od roku 2024.” V prípade, že by Slovensko investovalo do obrany 1,5 %, za volebné obdobie 2020 až 2024 by ušetrilo dokopy 1,85 miliardy eur. Suma suma investovaná do obrany úmerne rastie so zvyšujúcou sa nominálnou výškou HDP O polmiliardový rozdiel by zo zmienených rokov išlo iba v roku 2023. V roku 2020 by to napríklad bolo iba 0,15 miliardy eur. Hodnotenie, že obranyschopnosť Slovenska by po znížení investícií do obrany nebola nijakým pôsobom ohrozená, Demagóg.SK neoveroval.

Washingtonskej zmluve
investuje
naplniť
Dlhodobý plán


Tá diskusia tu mohla mohla bežať ďalej, nebyť toho, keby predchádzajúca vláda, teda na podnet Andreja Danka, túto túto zmluvu nestopla, pretože aj vtedy bol priestor na diskusiu, a tá sa uťala.

V roku 2019, keď prebiehala diskusia o dohode s USA, sa vtedajší predseda NR SR Andrej Danko aj s ostatnými predstaviteľmi SNS postavili proti takejto spolupráci. USA ponúkali Slovensku 105 miliónov eur, podmienkou však bolo podpísanie obrannej zmluvy. Danko povedal , že Slovensko má dostatok svojich financií a v prípade prijatia pomoci SNS odíde z vládnej koalície. Ministerstvo obrany vedené nominantom SNS nakoniec spoluprácu s USA odmietlo. Výrok hodnotíme ako pravdivý.

postavili proti
povedal


Že KDH prijme dar v tom, že niekto za nich vylepí billboardy pred veľkými voľbami, neprizná to do svojej výročnej správy, tým pádom podvádzala pri veľkých voľbách.

O prijatí daru sme nenašli žiadne informácie. Posledná zverejnená výročná správa KDH je za rok 2008. V zozname darcov KDH uverejneného na internetovej stránke KDH nie je uvedené, na čo boli dary použité, toto tvrdenie je preto zatiaľ neoveriteľné.

správa zozname


...pretože dnes oprávnene na adresu maďarskej vlády a politiky zaznievajú porovnania s Hugom Chávezom.

Napríklad TASR uvádza prirovnanie k Chávezovi, autorom je Daniel Cohn-Bendit: "'Viktor Orbán je na ceste k tomu, aby sa z neho stal európsky Hugo Chávez - populista, ktorý nechápe podstatu demokracie,' povedal spolupredseda frakcie zelených Daniel Cohn-Bendit na zasadaní EP v Štrasburgu. Podla neho vyvážené médiá nemôžu existovat, pasáž mediálneho zákona týkajúca sa vyváženosti je podla neho nedemokratická. Zákon v tejto podobe nie je v súlade s európskymi hodnotami." Viktor Orbán je predseda madarskej vlády.

TASR